'Учрашувингизда ўзбек меҳнат муҳожирлари муаммоларини ҳам муҳокама қилинг' - BBC News O'zbek\nImage caption Тошкентда Президент Каримов ва Президент Путин Россия билан Ўзбекистон ўртасидаги стратегик шерикликни кучайтириш декларациясини имзолашлари хабар қилинган.\nРоссия Президенти Владимир Путиннинг учинчи марта сайланганидан кейин Ўзбекистонга илк ташрифи арафасида Ўзбекистондаги "Нажот" инсон ҳуқуқлари жамияти икки мамлакат раҳбарларига мурожаат қилган.\n"Ўзбек меҳнат муҳожирлари сизларнинг ёрдамингизга муҳтожлар ва ўз эътиборингизни қаратишингизни талаб қиладилар", деб бошланади Хоразм вилоятидаги "Нажот" жамияти эълон қилган мурожаат.\n"Ўзбекистондан меҳнат муҳожирларининг оқими тобора ортмоқда ва охирги пайтларда ўзбек муҳожирларининг бутун оиласи билан Россияга кетиши тенденцияси пайдо бўлди".\n"Чет ўлкадаги шароитнинг бошқалиги, иш қидириш билан боғлиқ муаммолар, мамлакат тилини билмаслик, турли кутилмаган вазиятлар, хусусан, қабул қилувчи мамлакатда ўрнатилган ҳуқуқ-тартиб ва қонунни меҳнат муҳожирлари томонидан бузилиши билан боғлиқ учраб турадиган нохуш ҳолатлар, ҳуқуқ-тартибот органлари, инсофсиз иш берувчилар ва баъзан ҳатто одам савдоси ташкилотчилари билан муқаррар юзма-юз келиш – юқорида келтирилган барча омиллар ўзбек меҳнат муҳожирларини ҳуқуқий, ижтимоий ва иқтисодий ҳимояга муҳтож қатламга айлантирмоқда", дейилади мурожаатда.\n"Нажот" жамияти ўзбек меҳнат муҳожирларининг муаммоларига нисбатан сиёсий бефарқлик мавжудлигини эслатади.\nЎзбекистонликларга нисбатан Россия маҳкамалари фақат улар "гастарбайтер" бўлганлари учунгина адолатсиз ҳукмлар чиқараётгани айтилади.\nЖамият раҳбари Ҳайитбой Ёқубовнинг Би-би-сига айтишича, "Нажот" ташкилотида шу кеча-кундузда Россия қамоқхоналарида 364 Ўзбекистон фуқароси сақланаётгани ҳақидаги маълумот бор.\n"Россия оммавий ахборот воситалари Марказий осиёлик ва қофқозликларга қарши миллатчилик ва тоқатсизлик кайфияти кучайиб бораётганига ишора қилувчи сарлавҳалар билан тўлиб кетган", дейди "Нажот" жамияти.\n"Нажот" Инсон ҳуқуқлари жамияти Ўзбекистон ва Россия Федерацияси президентларидан расмий музокаралар пайти ўзбек меҳнат муҳожирлари ва уларни ҳимоя қилиш масалаларини кўтаришларини ҳам сўрайди. Биз Россия Федерацияси ҳудудида қўлга олинган, ҳибсда сақланаётган ва маҳкум этилган барча ўзбек меҳнат муҳожирларининг жиноят ишларини қайта кўриб чиқишга чақирамиз. Шунингдек, биз Россия Федерацияси раҳбариятини озодликдан маҳрум этилган ўзбекистонлик меҳнат муҳожирларини амнистия бўйича озод қилишга чақирамиз", дейилади мурожаатда.\nУчинчи марта Россия президенти сифатида қасамёд қабул қилганидан кўп ўтмай Владимир Путин 2012 йил ноябригача меҳнат муҳожирлари учун рус тили, Россия тарихи ва қонунчилиги юзасидан мажбурий имтиҳонлар жорий этилишини талаб қилди, қонунбузарларни қаттиқ жазолашга буйруқ берган.\nТошкентда Президент Каримов ва Президент Путин Россия билан Ўзбекистон ўртасидаги стратегик шерикликни кучайтириш декларациясини имзолашлари хабар қилинган.\n'Россия ҳибсхоналарида 364 ўзбекистонлик сақланмоқда'\nПутин муҳожирлардан имтиҳон олмоқчи, қонунбузарларини қаттиқ жазоламоқчи\nПутиннинг муҳожирларга оид янги буйруқларига қандай қарайсиз?\nРаҳбарлар Кремлда 'янги эски Путин' ҳузурида бўлдилар


Путин Россиянинг Афғонистондаги АҚШ ҳарбийларни ўлдиришдаги иштирокини рад этди - Parstoday\nоктябр 26, 2020 14:52 Asia/Tashkent\nРоссия президенти Москва давлатининг Афғонистондаги Америка қўшинларини ўлдиришда иштирок этгани ҳақидаги даъвони рад этди.\nКеча Россия президенти Владимир Путин Россия телеканалига берган интервьюсида, 2020 йил 3-ноябрдаги АҚШ президентлик сайловида демократик партиясидан номзод -Жо Байденнинг Афғонистондаги амеркалик аскарларни ўлдирлишини учун Москва мукофо тайинланган деган даъвосини рад этиб, буни ғалати ва асоссиз деъво деб атади.\nПутин ўз сўзларида АҚШнинг энг юқори ҳарбий даражадаги расмийлари Байденнинг даъвосига жавобан Россияга қарши бу даъвони тасдиқловчи даллилар йўқлигини таъкидлашмоқда дея қўшимча қилди.\nЯқинда Нью-Йорк таймс газетаси Россия ҳарбий развета хизмати Толибон гуруҳининг АҚШ қўшинларига қарши амалиётларига ҳомийлик қилган ва президент Дональд Трамп бу масалалардан март ойидан бери хабардор бўлган деб иддао қилди.\nАҚШ ва унинг иттифоқчилари 2001 йилдан бери Афғонистонга терроризмга қарши кураш, хавфсизликни таъминлаш ва гиёҳванд моддалар савдосига қарши кураш баҳоналари билан бостириб киришди. Шу билан бирга мамлакатда хафсизлик таъминланмади ва террорчилик гуруҳлар фаолияти ҳамда гиёҳванд моддалар контрабандаси ва ишлаб чиқариш жараёни ҳам кўпайиб кетди.\nАфғонистон халқи ва ҳукумати бир неча бор АҚШ террорчи кучларини ўз мамлакатидан чиқишини талаб қилишган.\nЭроннинг атом энергетикаси сохаси олимларидан бири террор қилинди


Афғонистонда АҚШ томонидан ташкил этилган махсус бўлинма толибларга таслим бўлди 19-09-2021, 00:38 | Zamin.uz\n08:30 / 17.08.2021\nАфғонистонда АҚШ томонидан ташкил этилган махсус бўлинма толибларга таслим бўлди\nФото: James Mackenzie/Reuters\nАфғонистон шарқидаги Хост вилоятининг махсус қўриқлаш бўлинмаси (Khost Protection Force - KPF) “Толибон” жангариларига таслим бўлди. Бу ҳақда афғон журналистлари маълум қилди. Таъкидланишича, KPF АҚШ томонидан ташкил этилган бўлиб, афғон ҳукумати уни назорат қилмаган.\n“Бўлинма Хост, Пақтия ва Пактика вилоятларида жойлашган бўлиб, минглаб одамларни судсиз қатл этиши билан маълум бўлган”, деб таъкидланган журналистлардан бирининг хабарида.\nМаълумотларга кўра, махсус бўлинманинг 6 мингга яқин жангчиси 1200та автомобилда Два Манда уезди ҳудудида толибларга таслим бўлган. Ижтимоий тармоқларда бўлинманинг таслим бўлиши видеолари эълон қилинган.\nЖурналистларнинг ёзишича, Хост вилояти “Толибон”га ўтганда, KPF жангчилари толиблар ўч олишидан хавотирланиб, қўшни Пақтия вилоятига қочишга уринган. Бироқ улар Два Мандада толиблар томонидан тўхтатилган. “Замин” янгиликларини “Telegram”да кузатиб боринг\nЯнгиликлар » Дунё » Афғонистонда АҚШ томонидан ташкил этилган махсус бўлинма толибларга таслим бўлди


Ризқи ўз юртида бўлмоғи саодатдур » Хатирчи туман хокимлиги\n2016-"Соғлом она ва бола" йили\n2017-"Халқ билан мулоқот ва инсон\nХатирчи туман хокимлиги » Янгиликлар » Ризқи ўз юртида бўлмоғи саодатдур\nРизқи ўз юртида бўлмоғи саодатдур\nАллоҳ таоло ўзи яратган махлуқот-мавжудотларининг ризқини етказишлигини ўз зиммасига олган. Шу жумладан, биз инсонларнинг ризқимиз ҳам Аллоҳ таоло томонидан берилади. Шунинг учун ҳам халқимизда ризқ азалий эканининг исботи сифатида “Минг жадду жадал, бир рўзи азал”, деган нақл бор.\nДинимиз таълимоти бу нақлни тасдиқлаш билан бирга, ризқни талаб қилиш лозимлигига Қуръони карим ва ҳадиси шарифлардан кўплаб ҳужжатлар келтиради. “Банданг бўлсам боқиб ол”, қабилида дангаса бўлиб ётиб олиш ва боқимандалик кайфияти динимизда қораланади. Бугунги ҳаётимизда ҳам бу таълимот ўз тасдиғини топмоқда.\nДемак, ҳар бир киши ризқи улуғ бўлиши, оиласи ва бола-чақалари билан бахтли яшаши учун ҳалол меҳнат қилиши керак. Пайғамбаримиз с.а.в: “Кишининг ризқи ўз юртида бўлмоғи саодатидандур”, деганлар.\nЛекин, ризқ ахтариб узоқ юртларга бориб, тайини бўлмаган кишилар билан ишлаб, катта даромад орттириш амри маҳол. Улуғлар бир зарбулмасал келтирадилар: “Дарёдаги катта балиқлар ёш навқирон балиқларга насиҳат қилар экан: “Ўзича осилиб турган катта емишга қизиқманглар, унинг ичида қармоқ ёки тузоқ бўлади.” Лекин баъзи ўйноқи балиқлар нафси ҳакалак отиб, айнан ўшандай хўракни ютиб юборар экан-да, оқибатда ўша балиқ ўзини овчининг қозонида кўрар экан”. Бугунги кундаги оз меҳнат билан кўп пул топаман деганлар ёки бирдан бойиб кетиш учун ўзини хатарга қўяётганлар ана шундай ҳолга тушаётганлари ҳеч кимга сир эмас. Бир қанча йигитларимиз борган жойларида алданиб, одам савдосининг қурбони бўлмоқдалар. Баъзилари ўша жойларда оламдан ўтиб, мурдалари келаётган бўлса, баъзилари дом-дараксиз йўқолиб кетган, яна баъзилар эса дин ниқобидаги оқимлар алдовига ишониб, ҳар хил экстремистик гуруҳларга “аъзо” бўлиб, уларнинг топшириқларини бажариш йўлида ўзларининг киндик қони тўкилган она юртига, миллатига, Ватанига, қўйингки, ота-она-ю ҳамма қариндош-уруғларига хиёнат қилиш кўчасига кирмоқдалар.\nБир йигит тоғасига келиб, тоға мен Россияга ишлагани кетяпман, мени дуо қилинг деди. Тоғаси аввалига эътироз билдириб, шу ерда ҳам тирикчилигинг ўтяпти-ку, деб қайтармоқчи бўлди. Лекин жияни кўнавермади. Жиянини қайтаришга кўзи етмаган тоға:\nЎша ернинг худосига мендан салом айтиб қўй,- деди .\nToғa, сизга нима бўлди, Худо хамма ерда битта-ку.\nШуни билсанг, якка-ёлғиз, Худо шу ерда сенга ризқ бера олмайдими?,-деди тоға.Жиян ўзига келиб, ниятидан қайтди.\nДарҳақиқат, махлуқотларни яратган Зотларнинг ризқини ҳам қаерда бўлмасин етказади, фақат бир оз меҳнатдан қочмаса кифоя. Мўъмин киши ризқини Аллоҳ беради деб билиб, касб-ҳунарни ризқ учун бир восита, сабаб деб билиши лозим.\nРизқ баҳонаси билан бориб, турли машаққатларга, хўрликларга, зўрлашларга учраб қолган аёлларимиз ҳам йўқ, эмас. Ахир аёл нозик хилқат, у ўзига муносиб касб-ҳунари бўлса, ўша билан машғул бўлса, фарзандларини оқ ювиб, оқ тараса, хонадонини обод қилса, шуларнинг ўзи унга катта машғулот-ку.\nЭр ёки хотиннинг узоқларга пул топиш учун чет элларда узоқ йиллар оиласидан айри ҳолда яшашлари ҳозирги кунда оилага кўз кўриб қулоқ эшитмаган хиёнат ва ишончсизликларни келтириб чиқараётганининг гувоҳи бўляпмиз.\nОта-она ёки улардан бири чет элдалиги сабаб бўлиб фарзандлар тарбияси назоратсиз қолаётгани, натижада бахтсиз бўлиб қолишаётганига қандай беэътибор бўламиз?\nЭнди ўринли савол туғилади.Чет элдан ишлаб топиб келган “кў-ў-ў-п” пулига (агар қуруқ, қарздор бўлиб, соғлигини йўқотиб, бу ерда ҳам ишлашга ярамайдиган касал бўлиб келмаса, Ўзи сақласин) оиласининг саодати ва ишончини, болаларининг бахтини бозордан сотиб олишнинг имкони бормикан!?\nБиз ризқ топиш учун деймиз, лекин хорижга бориб ишламоқчи бўлганлар оз меҳнат билан кўп пул топиш ниятида бўладилар. Бугунги кундаги қалб хасталиклари оммавийлашиб кетгани ҳам ана шу бойлик орттириш дарди. Шу дарди бедавога учраганлар ўзларини “ўтга-чўққа” уриб, сарсон саргардон бўлиб юришибди.\nЎз она юртида тирикчилиги ўтиши ҳам инсоннинг саодатидан. Яратган зот ҳаммамизни қалб хасталикларидан бўлган бойликка ҳирс қўйишдан асрасин!\nХатирчи тумани “Галабек” жомеъ масжидининг\nМуаллиф:info, Кушилган сана: 07.06.2018, Кўрилган: 215 Чоп этиш\nХатирчи туманидаги бўш иш ўринлари тўғрисида маълумот\nТУМАН ҲОКИМЛИГИ РАҲБАРИЯТИ\nХатирчи туманининг иқтисодиёт кўрсаткичлари тўғрисида маълумот\n2018 йил сентябрь ҳолатига\nСуд тизимида амалга оширилаётган ислоҳотлар тўғрисида\nАлоқа рақами: (+99879) 544-40-10, 544-40-17 факс: (0436) 544-42-08\nСайтни юритиш бўйича масъул ходим: Ирисқулов Акбар Рўзибоевич.


Марказий банк 300 млн доллар миқдоридаги валюта захираси қандай мақсадга йўналтирилиши мумкинлигини маълум қилди - Zamin.uz\n10:30 / 10.10.2020\nМарказий банк жорий йилнинг 9 ойидаги ички валюта бозоридаги ҳолат ва 2020 йил якунига қадар кутилаётган тенденциялар юзасидан маълумот берди.\nҚайд этилишича, сўнгги икки ой давомида карантин билан боғлиқ чекловларнинг юмшатилиши ҳамда иқтисодий фаолликнинг аста-секинлик билан тикланиб бориши таъсирида ички валюта бозорида хорижий валютага бўлган талабнинг нисбатан юқори даражада бўлиши кузатилди. Бу асосан карантин шароитларида қондирилмаган талабнинг маълум бир кечикиш орқали юзага чиқиши билан изоҳланган.\n“Мазкур даврда ички валюта бозорида хорижий валютадаги умумий таклиф ҳажми 7,0 млрд. долларни ташкил этиб, қолган 3,7 млрд. долларлик талаб эса Марказий банкнинг интервенциялари ҳисобига тўлиқ қондирилди”, - дейилади маълумотда.\n“Марказий банк келгуси октябрь-декабрь ойлари давомида ҳам ушбу тамойилга асосан ички валюта бозорига интервенцияларни амалга ошириб боради. Бунда ички валюта бозорида хорижий валютага бўлган талабнинг сезиларли даражада ошиши кузатилган ҳолатларда, заруриятга қараб, йил бошидан олтин хариди ва амалга оширилган интервенция операциялари ўртасидаги тафовутдан ҳосил бўлган 300 млн. доллар миқдоридаги валюта захираси ҳам ушбу мақсадларга йўналтирилиши мумкин”, - дея маълум қилди Марказий банк. “Замин” янгиликларини “Facebook”да кузатиб боринг\n8-05-2020, 07:20, Иқтисодиёт\n2019 йилда фуқаролардан қанча доллар сотиб олингани ва қанча сотилгани маълум қилинди\n9-01-2020, 21:50, Иқтисодиёт\n10-10-2019, 16:58, Иқтисодиёт\nМарказий банк ички валюта бозоридаги вазиятга изоҳ берди\n9-08-2019, 21:30, Иқтисодиёт\n2018 йилнинг IV чорагида сўм неча фоизга қадрсизлангани ошкор қилинди\n15-02-2019, 12:46, Иқтисодиёт\n2018 йилда банклар томонидан аҳолига қанча доллар сотилгани маълум қилинди\n2-02-2019, 19:50, Иқтисодиёт


ҚУТЛУҒ САНА — 21asr.uz\n15 ноябрь куни ўз олдига қўйган аниқ мақсад ва дастурлари, истиқболли ташаббус ва амалий ҳаракатлари билан мамлакатимиз иқтисодиётини юксалтириш, юртимиз фаровонлигини янада оширишга муносиб ҳисса қўшиб, электорат вакилларининг обрў-эътиборини қозонаётган Тадбиркорлар ва ишбилармонлар ҳаракати – Ўзбекистон Либерал-демократик партияси ташкил этилганига 15 йил тўлди.\nO‘zLiDeP тарихан қисқа, аммо жуда масъулиятли даврни босиб ўтди. Кенгроқ мушоҳада юритадиган бўлсак, шу муддат ичида республикамиз ижтимоий-сиёсий ҳаётида содир бўлган воқеа-ҳодисаларда партия ислоҳотларнинг шунчаки иштирокчиси эмас, балки унинг муваффақиятини таъминлаш учун масъул бўлган етакчи сиёсий куч сифатида қатнашди. Айниқса, кейинги икки йилдан кўпроқ вақт мобайнида юз берган ўзгаришлар партия аъзоларини янада фаолликка ундади, янги марраларга азму шижоат билан интилишга чорлади. Улар орасида O‘zLiDeP таъсис қилинган кундан бошлаб жамоатчилик асосида астойдил хизмат қилиб келаётган маслакдошларимиз ҳам талайгина. Қутлуғ сана муносабати билан ана шундай партиядошларимиздан айримларининг фикр-мулоҳазаларини эътиборингизга ҳавола этамиз.\nТадбиркорлар ва ишбилармонлар ҳаракати – Ўзбекистон Либерал-демократик партиясининг ташкил топганига 15 йил тўлди. Аслида бу вақт кўҳна тарих учун киприк қоққудек фурсат бўлса-да, комил ишонч билан айтиш мумкинки, ўтган йиллар партиянинг юртимиз ижтимоий-сиёсий, иқтисодий, маънавий-маърифий ҳаётида тутган ўрни нуқтаи назаридан том маънода асрларга татигулик ишлар амалга оширилган даврга айланди. Зотан, фуқаролик жамиятини шакллантиришда етакчи сиёсий куч сифатида майдонга чиққан O‘zLiDePнинг асосий мақсад ва ғоялари – юртимизда хусусий мулк эгаларининг ҳуқуқ ва манфаатларини ҳимоя қилиш, уларни ҳар томонлама қўллаб-қувватлашдан иборатдир.\nШу баҳонада партиямиз тарихига ўчмас сатрлар билан битилган айрим саналарни яна бир бор эслаб ўтмоқчиман:\n2003 йил 4-5 октябрь кунлари бир гуруҳ ташаббускорлар Тадбиркор ва ишбилармонлар ҳаракати – Ўзбекистон Либерал-демократик партиясини тузиш таклифини илгари суришди. 7 октябрь куни Ўзбекистон Республикасининг Биринчи Президенти ташаббускор гуруҳ аъзолари билан учрашди. 15 ноябрь куни эса O‘zLiDePнинг Таъсис съезди ўтказилиб, партия устави ва дастури тасдиқланди.\nДастурда қайд этилган мақсад ва вазифалар кенг жамоатчилик томонидан ижобий кутиб олинганини алоҳида таъкидлаш лозим. Ўтган вақт давомида Олий Мажлис Қонунчилик палатаси ва маҳаллий кенгашларга сайловларда партиямиз томонидан қўйилган номзодлар кўпчилик юртдошларимизнинг овозини олишга муваффақ бўлди. Президент сайловларида ҳам айнан O‘zLiDePдан қўйилган номзодларнинг 3 марта умумхалқ ишончига сазовор бўлгани барча маслакдошларимиз учун тарихий воқеадир.\nШу даврда Жиззах вилоятида ҳам Илҳом Маматқулов, Парда Зиётов, Анорбой Эшматов, Нодира Каримова, Кароматилло Турғунбоев, Муҳаммад Сувонқулов, Назира Мамараҳимова ва бошқалардан иборат ташаббускор гуруҳ фаолият юритди. Уларнинг кўмагида шаҳар ва туман кенгашлари ташкил этилди.\nПартия қисқа фурсат ичида вилоят миқёсида обрў-эътибор топди. Сафларимиз кенгайди. Уч мингдан зиёд аъзолари билан 2004 йилда бўлиб ўтган Олий Мажлис Қонунчилик палатаси ҳамда вилоят, туман (шаҳар) кенгашлари депутатлик сайловларида қолган сиёсий партияларга нисбатан етакчи ўринга кўтарилди. Мен ҳам 2004 йилдан эътиборан жамоатчилик асосида Халқ депутатлари Жиззах вилоят Кенгашидаги O‘zLiDeP депутатлик гуруҳи раҳбари сифатида фаолият юритиб келяпман.\n2010 йил партия вилоят Кенгашининг навбатдан ташқари конференциясида 2004 – 2010 йиллар давомида ҳудудий Кенгаш раиси лавозимида ишлаган Комилжон Абдусатторов бошқа вазифага ўтганлиги муносабати билан маслакдошларимиз менга катта ишонч билдириб, O‘zLiDeP вилоят Кенгаши раислигига тасдиқлашди.\nУшбу даврда O‘zLiDePнинг дастурий мақсадларидан келиб чиққан ҳолда, тадбиркор ва фермерлар фаолиятида учраётган айрим муаммоларнинг ечимини топишга жиддий эътибор қаратилгани туфайли сафларимиз доимий равишда кенгайиб, аъзоларимиз сони 23 мингга етди. Шулардан 8 мингга яқинини фермер ва тадбиркорлар, 5 мингдан зиёдини хотин-қизлар, қолган қисмини эса турли касбдаги ёшлар ташкил этмоқда.\nБугунги кунда Халқ депутатлари вилоят Кенгашида 57 депутатлик ўрнидан 24 таси, яъни 42 фоизи, туман (шаҳар) кенгашларидаги жами 332 та депутатлик ўрнидан 115 таси ёки 36 фоизини айнан партиямиздан сайланган вакиллар ташкил этаётганини алоҳида таъкидлашни истардим. Бунинг боиси бор, албатта. Сайловчилар ишончини қозониш, халқимиз фаровонлигини таъминлаш йўлида қилинаётган кўплаб амалий ишлар самарасидир бу. Бироқ мазкур ҳолат бизни хотиржамликка ундамаслиги лозим. Чунки амалга оширилган ишлардан кўра ҳали олдинда ўз ечимини кутаётган қанча муаммолар турибди. Бу борада депутатларимизга алоҳида масъулият юкланган.\nПрезидентимиз 2017 йил 12 июлда Олий Мажлис палаталари, сиёсий партиялар ва Экологик ҳаракат вакиллари билан бўлиб ўтган видеоселектор йиғилишида партия ва депутатлик гуруҳлари фаолиятида қатор камчиликлар борлигини, ҳар бир партия олдида жуда катта вазифалар турганлигини ҳаммамизга аниқ-равшан белгилаб берган эди. Ана шу танқидий фикрлардан O‘zLiDeP Жиззах вилоят Кенгаши раиси сифатида шахсан ўзим, партия фаоллари, депутатлар ҳам тегишли хулосаларни чиқарган ҳолда фаолиятимизни янгича усулда ташкил этишга ҳаракат қилиб келяпмиз.\nПрезидентимиз партия кенгашлари ва депутатлик гуруҳларига жуда катта ваколат беряпти. O‘zLiDeP Жиззах вилоят Кенгаши ҳам ушбу имкониятлардан унумли фойдаланиб, Ватанимиз тараққиёти йўлида муносиб ишларни амалга оширишни кўзламоқда.\nАмалий ҳаракатлар эса ўз самарасини бермай қолмайди. Мисол учун, жорий йилнинг 29-30 август кунлари Жиззахда Давлат инвестициялар қўмитаси, Жиззах вилояти ҳокимлиги, Ўзбекистон ташқи ишлар вазирлиги ҳамда Савдо-саноат палатаси ҳамкорлигида бўлиб ўтган халқаро инвестицион форумда 30 га яқин хорижий давлатлар сармоядорлари, ишбилармонлар иштирок этишди. Ушбу форумда 833,6 миллион доллар қийматидаги 28 та лойиҳа имзоланди. Шундан 202,4 миллион доллар тадбиркорларнинг ўз маблағи, 631,2 миллион доллар хорижий инвестициялар ҳисобидан сарфланади. Бу эса “Фаол тадбиркорлик, инновацион ғоялар ва технологияларни қўллаб-қувватлаш йили” Давлат дастури ижросини таъминлашдаги вазифалар билан ҳамоҳангдир.\nФурсатдан фойдаланиб, яна бир бор партиядошларимни 15 йиллик қутлуғ сана муносабати билан чин қалбимдан табриклайман. Барчангизга узоқ умр, сиҳат саломатлик, ижодий баркамоллик тилаб қоламан. Ҳеч қачон унутмайликки, ўн беш йилдан бери сизга елкадош бўлган O‘zLiDeP бундан кейин ҳам доимо сиз билан бирга бўлади.\n“DAVR BANK” даврдан ортда қолганми?


16 май 2022, Тошкент вақти: 23:28\nХалқ артисти Муҳаммадали Абдуқундузов\nЎзбек миллий академик драма театрининг таниқли актëри Муҳаммадали Абдуқундузов 15 октябрь куни Facebook саҳифасида Инжил китоби аудио вариантига овоз беришни тўхтатганини эълон қилди.\nЎзбекистон ва Қорақалпоғистон халқ артисти¸Халқаро Бобур мукофоти совриндори бўлган Абдуқундузовнинг ушбу қарори ижтимоий тармоқларда қизғин муҳокама мавзусига айланди.\nТаниқли санъаткор ва арбоб ўтган ҳафта кўзи ожизлар учун насронийлар муқаддас китобини овозлантириш лойиҳасини бошлаганини билдирган эди.\nУшбу хабар ортидан Абдуқундузов ижтимоий тармоқларда диндорларнинг кескин танқид ва таҳдидлари остида қолди.\nКонсерватив диндорлар Абдуқундузовнинг Инжил аудиокитобини ўқишни тўхтатганини "хатосини англаб етиш"¸ "тўғри йўлга қайтиш" деб олқишлаëтган бўлса¸дунëвий давлат тарафдорлари буни «радикалларнинг яна бир тантанаси» сифатида талқин қилмоқда.\nЎзбекистонликлар орасида Бобур¸ Қодирий¸ Чўлпон каби атоқли сиймоларни гавдалантирган роллари орқали танилган актëр Муҳаммадали Абдуқундузов 15 октябрь тунида ëзган Facebook постида насронийларнинг муқаддас китоби - Инжилни аудио китоб учун ўқиш лойиҳасидан воз кечганини билдирди.\n“Маълумингизким, янги лойиҳа устида иш жараёнлари бошланган эди. Ушбу жараённи ёритиш мақсадида изоҳли расм қолдирилганди. Аммо авваламбор, бу иш, исломий жиҳатдан куфр саналгани, муқаддас динимизда ушбу лойиҳа учун рухсат йўқлиги ва мухлисларнинг фикрларини инобатга олиб, ушбу лойиҳадаги иштирокимни тўхтатганимни расман эълон қилмоқчиман!”¸ деб ëзди Абдуқундузов.\nАктëр ўтган ҳафта Facebook саҳифасида “кўзи ожизлар учун муқаддас китоб-Библияни аудиолаштириш жараëни”дан айрим суратларни қўйган эди.\n“Оллоҳ таоло томонидан нозил бўлган ва айтилган оятларни камина ходимингиз Муҳаммадали Абдуқундузов ўқийди!!!”, дейилган эди бу постда.\n15 октябрга келиб ўчирилган бу пост ўзбек сегментида айрим фойдаланувчиларнинг қаттиқ танқид ва ҳужумларига учради.\nИжтимоий тармоқдаги шарҳларда таниқли актëрни "муртад"га чиқаришга уринганлар ва “бундай санъаткорларга жаноза ўқимаслик” каби кескин таклифларни илгари сурганлар бўлди.\n15 октябрь кунги постида актëр бундайларни “тилига эрк берганлар” деб атади ва “диний муомала маданиятини унутганларга Яратгандан инсоф сўраш”ини ëзди.\n“Менинг мухлисим шу халқ..."\n16 октябрь куни Озодлик билан суҳбатда Муҳаммадали Абдуқундузов Инжилни овозлантириш ҳақидаги постининг бу қадар “шов-шувга” сабаб бўлганидан ўзи ҳам таажжубга тушганини яширмади.\nАйни пайтда 68 яшар актëр Инжил лойиҳасидан 46 йиллик ижоди давомида орттирган "мухлисларини йўқотмаслик учун" воз кечганини билдирди.\n- Мен Конфуцийнинг кўпчилик билан маслаҳатлаш¸ камчилик билан фикрлаш¸ аммо қарорни ўзинг бер¸ деган гапига амал қиламан. Бу лойиҳа мухлисларимнинг каттагина қисмини ранжитишини истамадим. 46 йиллик ҳалол меҳнат билан топган имижимни бир кунда йўқотишни истамадим. Маслаҳат¸ тавсиялар бўлди¸ кўпчиликнинг фикрига қулоқ солишга қарор қилдим. Шунинг учун Инжилни ўқишни тўхтатдим¸ - деди таниқли санъаткор.\nМуҳаммадали Абдуқундузов ўзининг садоқатли мухлисларида “қизғаниш” кучли экани¸ улар Бобур Мирзо сиймосига айланган актëрни "бошқа ролларда кўриш ва эшитишни истамаслиги"ни қўшимча қилди.\n- Менинг санъатдаги биринчи йирик ролим видеофильмдаги Бобур Мирзо образи эди. Мана, 30 йилдан бери мени аксар мухлисларим Бобур Мирзо сиймоси деб билишади ва бошқа рол ўйнашимни исташмайди. Қизғанишади. Шунинг учун ҳар сафар рол олишдан олдин мухлисларим ҳафсаласини пир қилмасликни ўйлайман¸ асосан¸ тарихимиздаги ижобий қаҳрамонларни оламан.\nИкки қутбга бўлинган мухлислар\nМуҳаммадали Абдуқундузовнинг Инжилни овозлантириш лойиҳасидан воз кечгани унинг мухлислари томонидан икки хил қарши олинди.\nКонсерватив диндор қатлам¸ актëрни “тириклигида тўғри йўлга қайтгани” билан олқишламоқда.\n“Раҳмат сизга устоз, мўмин кишига айбини тан олгани учун ҳам ажр ёзилади. Сизга бўлган ҳурматимиз янада ошди. Бобур Мирзо сиймоси деганда доим сизни ҳурмат билан эслаймиз. Аллоҳ ҳидоят қилган булсин!”, деб ëзди актëр мухлисларидан бири.\nАйни пайтда¸ айрим радикал қарашдаги мусулмонлар актëрнинг бу “пушаймони” самимийлигини савол остига олди.\n“Агар муртад бўлиб улгурган бўлсангиз бу гапларингиз қайтишга ўтмайди, уламолар билан маслахатлашинг. Гапингизда узил кесил пушаймонлик йўқ”¸деб ëзди Facebook юзерларидан бири.\nЎзбекистон дунëвий давлат эканини эслатаëтган либерал қатлам эса¸ таниқли актëрнинг Инжилни овозлантиришдан воз кечганига “бекор қилибсиз” қабилида муносабат билдирмоқда.\n“Дунёвий жамиятда ҳеч кимсанинг актёрга эътироз билдиришга ҳаққи йўқ. У касби орқасидан пул ишлаяпти, холос. Бу унинг ҳуқуқи”¸ деб ëзди шарҳ қолдирганлардан бири.\n“Сиз тарафдан жуда мантиқсиз ҳаракат бўлибти. Ўзбекистон дунёвий давлат, бу ерда христиан динига эътиқод қиладиган кўзи ожизлар бўлиши мумкин. Нимага улар давлат тилида, ўзларининг диний китобларини эшитишдан маҳрум бўлиши керак? Сизнинг диний қарашингизнинг дубляж ишига қандай дахли бор? Умуман тушунмадим... Сизни “эски мактаб”ни кўрган маҳоратли артист сифатида қабул қилиб, чуқур ҳурмат қилар эдим. Энди эса, кўз олдимда диний қарашлар манипулациясига енгилтаклик билан берилувчан бир примитив шахс бўлиб қолдингиз мен учун. Эссиз ”, деб ëзди мухлис.\nСанъат – дунëвий ва диний қадриятлар тўқнашуви саҳнасига айланмоқда\nЎзбекистон конституциясининг 31-моддасида:\n- Ҳамма учун виждон эркинлиги кафолатланади. Ҳар бир инсон хоҳлаган динга эътиқод қилиш ёки ҳеч қайси динга эътиқод қилмаслик ҳуқуқига эга. Диний қарашларни мажбуран сингдиришга йўл қўйилмайди¸ деб ëзилган.\nТаҳлилчилар сўнгги йилларда дин давлатдан ажратилган Ўзбекистонда ижтимоий-сиёсий, айниқса¸маданий ҳаëтига диний нуқтаи назардан келиб чиқиб баҳо бериш тенденциясининг кучайиб бораëтганига эътибор қаратмоқда.\nШавкат Мирзиëев ҳокимиятга келиб¸ диний эркинлик борасидаги сиёсат бир қадар юмшаши ортидан ижтимоий тармоқ ва маҳаллий матбуотда¸айниқса¸ санъаткорларни Исломга амал қилмагани учун қоралаш¸ виртуал сазойи қилиш кампанияси тез-тез бўй кўрсата бошлади.\nИжтимоий фикрдаги бундай босим ортидан айрим сериаллар намойиши тўхтатилди¸ бошқа баъзи кино ва сериаллардан ўпишиш ëки “аврати очилди” деб кўрилган саҳналар қайчиланди.\nХусусан¸ диний руҳдаги маҳаллий нашрларда “ZO”R- TV” каналида намойиш қилинган “Севги изтироби” фильмини туркчадан ўзбекчага дубляж қилган актёрлар гуруҳи таҳдид нишони бўлган¸ уларнинг иши “ҳаромлиги”¸ уларнинг “боласига ҳаром луқма едиргани” ҳақида ëзилиб, актёрларни сазойи қилишга чақирилган эди.\nСериалларга овоз бераётган актёрлар маҳаллий нашрлар томонидан “миллатнинг ашаддий хоинлари ва мунофиқ”қа чиқарилиши ортидан айрим санъаткорлар дубляжда овоз беришни тўхтатганини билдирган эди.\n“Бу кетишда санъатни йиғиштириб, ғишт ташийман. Ё Алишер Навоий, ё Шукур Бурхонов даврида ёки бир неча асрдан кейин туғилишим керак эди...”¸ деган эди турк сериалини ўзбекчалаштиргани учун танқидга учраган актëр Алишер Узоқов.\nSevimli TV “Чуқур” сериалини тўхтатди. Раҳбариятга отишма кўплиги ёқмагани айтилди\nУкраин аскарлари Россия чегарасида. Янги ҳарбий техника фронтда. Уруш хроникаси


ЎзА - Японияда ғилдиракли масжид ташкил этилди\n14.09.2018 16:40 Чоп этиш версияси\n“Токионинг спорт ва маданият тадбирларини ташкиллаштирувчи компанияси 2020 йилги Ёзги Олимпиада ўйинлари вақтида ғилдиракли масжид ташкиллаштиришни кўзламоқда“, деб ёзади “Japan inside“ электрон нашри.\n“Японияда масжидлар кўп эмас. Мусулмонларга бу ноқулайлик туғдириши мумкин. Ҳаракатланувчи Масжид эса айни муддао. Мақсад Олимпия ўйинларига келувчи мусулмон меҳмонлар учун шароит яратишдир. Биз Японча “Омотенаши”ни (меҳмондўстлик) намоён этмоқчимиз”, дейди ташкилотчилардан бўлган Ясухари.\nМасжидли машиналар ичи 48 метр квадрат майдонни ташкил этади ва у ўзига 50 кишини сиғдира олади. Машинада таҳорат олиш учун қулайликлар ҳам мавжуд. Масжидли машина илк бор шу ҳафта J – Лига футбол ўйинлари учрашувида мусулмон футбол ишқибозларига “хизмат қилган”.\nҲозирда Японияда 200 мингга яқин мусулмонлар истиқомат қилади.


Муҳаммад Алининг мухлиси - Penalti.uz | Футбол янгиликлари олами!\n04:08 Европа Лигаси. 1/4 финалнинг барча иштирокчилари маълум бўлди 45 0 Янгиликлар\n03:59 ЕЛ. «Вулверхэмптон» ҳам кейинги босқичга йўл олди 32 0 Янгиликлар\n03:41 Зидан: «Бэйл ўйнамасликка қарор қилди» 56 0 Янгиликлар\n10:42 "Спартак" бош мураббийи Ўрунов ҳақида фикр билдирди 147 0 Интервьюлар\n22:58 "Манчестер Сити" — "Реал": Бэйл нега таркибда йўқ? 90 0 Янгиликлар\n04:19 «Ювентус» ЕЧЛ қайдномасидан Кавани ва Меньени чиқариб ташлади 128 0 Янгиликлар\nМиллионлаб мухлисларига эга бўлган йигит нафақат ҳужумчилар учун, балки оддий инсонлар учун ҳам яхшигина намуна.\nМуҳаммад Алининг мухлиси ҳисобланади. Унинг исми, албатта, машҳур боксчининг исмига қўйилмаган, лекин у ўз фаолиятини ҳам Али сингари кечишини истайди. Қисман ўхшашлик излайдиган бўлсак, Челсидаги оғир фаолиятидан сўнг Муҳаммад Али нокдаун ҳолидан тура олгани каби тура олган ва мавсумни 43 голи билан якунлаган.\nСалаҳ ўзи туғилиб ўсган Нагриг қишлоғи ҳақида кўп қайғуради. Ҳалигача у ерда мактаблар қуради, ёпиқ стадионлар ва доим спорт инвентарлари жўнатиб туради.\n2017 йили Муҳаммад Миср миллий валютасини қутқариб қолган. Давлат мутасаддилари валютани ушлаб қолиш учун чет эл валютаси зарурати борлигини айтишганида, биринчилардан бўлиб 210 минг фунт стерлинг хайрия қилган.\nШу билан биргаликда, жуда камтар йигит. Мисрни 32 йиллик танаффусдан сўнг жаҳон чемпионатига олиб чиққанида, мисрлик бизнисмен унга вилла совға қилишни истаган, Салаҳ эса, унга вилласи керакмаслигини, унинг ўрнига қишлоғингизга ёрдам берсангиз, мени совғани қабул қилди, деяверинг, деган.\nЁшлигида ўнг қанотда ҳимояда ўйнаганини кўпчилик билмаса керак. Эль Мовкалун жамоаси машғулотларига бешта автобусдан фойдаланиб борар экан, футболдан воз кечишни бир лаҳза бўлса ҳам ўйламаган. Бир куни жамоаси асосий рақиби устидан 4:0 ҳисобида ғалаба қозонганида, ҳамма кийим алмаштириш хонасида хурсанд бўлиб рақсга тушаётганида, ёшгина Муҳаммад йиғлаб ўтирганини кўришади. Мураббий ундан нега бу аҳволдалигини сўрайди. Салаҳ тўртта гол урилган оқшом гол ура олмаганидан хафалигини айтади. Шундан кейин мураббий уни ҳужумга қўя бошлайди. Бу эса, жамоага фойда келтиради – U16 ва U17 таркибида 35 та гол билан якунлайди мавсумни.\nУни Миср Мессиси дейишади, аммо кўпроқ Роналдуни эътироф этади. Сабаби эса – кўп меҳнат қилади, дейди. Ўзи ҳам устида кўп ишлаганидан шу хулосага келган, шекилли.\nДунёнинг энг тезкор футболчиларидан бири. Ҳатто ФИФА ўйинларида ҳам тезлиги Роналдудан кўпроқ қилиб кўрсатилган. БейнСпортс махсус тадқиқот ўтказган ва кўп ҳолда 70 метрни 7 секундда босиб ўтадиган Муҳаммад Салаҳни Усейн Болт билан бир хил югуради, деган хулосага келган. Бу таққосда футболчи майсага ботадиган бутсада югуриши ҳисобга олинган ва йўқотадиган вақти айириб ташланган.\nМуҳаммад Салаҳ шунингдек ўта художўй инсон. Ҳар гол урганидан сўнг қўлини самога кўтариши кўпчилик учун тушунарли, 35 градусли иссиқдаги рамазон кунларида ўйин пайти сув узатилганида рад қилган. Қизига Макка шаҳрининг ҳурматига Мекка деб исм қўйиб ўзгартирган. Нега деб сўралганида, машҳур “Мекка Бинго” казиносига ўхшаш бўлиб қолишидан қўрққанман, деб жавоб берган. Исмнинг ёзувини ўзгартирган сўнг.\nСалаҳ бугунги кунда Месси ва Роналду ёнида Олтин тўп учун курашган камсонли юлдузлардан бири. Жамоаси коронавирус ўртага аралашмаса, ўттиз йилдан кейин ниҳоят АПЛ чемпионлигини қўлга киритарди. Мисрнинг мундиалга қанчадан сўнг боргани ёдингизга тушгандир? Ҳа, ҳаммаси ўхшаш. Мана шу сиймо борлиги учун унинг сабаби борлигини ҳам айтиб ўтамиз.\n16.06.2020, 08:10 368 0\nСалоҳнинг янги ҳайкалани кўрдингизми?\nБу ҳар бир “Эвертон” мухлиси учун оғир бўлади —Руни


11:32 / 17.10.2018 1117 pdf Ўқиш режими + -\nМасжид овулнинг марказида бўлиб, Адигея Республикаси ва Краснодар ўлкаси мусулмонлари диний идораси, шунингдек ҳомийлар маблағи кўмагида бунёд этилмоқда. Бу ҳақда Islam.ru нашри хабар берди.\nАдигея Республикаси ва Краснодар ўлкасининг муфтийси Аскарбий Кардановнинг сўзларига қараганда, Кошехабл овулида фаолият юритадиган кичик масжид намозхонларни ўз ичига сиғдиролмай қолган.\nЛойиҳа бўйича 30 метргача баландликдаги икки минораси бўлган янги масжид 1000 кишига мўлжалланган. Ҳозирги вақтда унинг пойдевори тайёр. 2020 йилгача оқ тошдан қуриладиган катта бино қурилишини якунлаш режалаштирилган.\n11:29 / 17.10.2018 3319\n11:32 / 17.10.2018 4096\n1252 16:55 / 13.10.2018\n846 11:30 / 02.03.2019\n884 10:06 / 27.12.2018\n838 13:40 / 07.03.2019\n67142 11:56 / 10.10.2018


Россияда Ислом Каримов хотирасига бағишлаб фотокўргазма очилди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Madaniyat/Россияда Ислом Каримов хотирасига бағишлаб фотокўргазма очилди\nРоссияда Ислом Каримов хотирасига бағишлаб фотокўргазма очилди\n0 971 Less than a minute\nРоссия қишлоқ хўжалиги ва давлат хизмати академиясининг Астрахандаги филиалида Ўзбекистоннинг Биринчи Президенти Ислом Каримов хотирасига бағишланган фотокўргазма бўлиб ўтмоқда. Бу ҳақда Спутник хабар берди.\nТашкилотчилар Ислом Каримовнинг ҳаёт йўли ва халқаро сиёсатдаги фаолиятини акс эттирувчи фотосуратларини жамладилар.\n«Кўргазманинг Ўзбекистон президенти Шавкат Мирзиёевнинг Россияга ташрифи билан бир вақтда очилиши бежиз эмас. Биз миллий маданий жамият вакиллари сифатида ушбу ташрифдан Ўзбекистон ва Россия ўртасидаги турли соҳалардаги алоқаларнинг янада ривожланишини кутмоқдамиз», — дея айтиб ўтди «Ўзбекистон» жамияти раиси Баҳодир Аминов.


Янги топилган илон турига “Гарри Поттер” қаҳрамонларидан бирининг номи берилди\n29 октябр 2020, Тошкент вақти: 04:39\nTrimeresurus salazar найзабозли илонлар оиласига мансуб.\nЯнги илон турини топган олимлар гуруҳи унга ёзувчи Жоан Роулингнинг “Гарри Поттер” романи қаҳрамонларидан бири- “Хогвардс” сеҳргарлар мактаби асосчиси Салазар Слизерин номини беришди.\nЯнги топилган илон тури ҳақида “Зоосистематика ва эволюция” журналининг апрель ойидаги сонида хабар қилинди.\nЯнги топилган судралиб юрувчи Trimeresurus salazar найзабошли илонлар оиласига мансуб. Бу илон Ҳиндистоннинг Аруначал-Прадеш штатида топилган.\nКитоб қаҳрамони Салазар Слизерин илонлар тилини билгани ва улар билан гаплаша олганини ҳисобга олиб, олимлар илонга унинг номини берганлар.


Худудлар кайтадан тоифаланади. «Яшил» «кизил»га айланиши мумкин – КУН УЗ\nГлавная / Сиёсат / Худудлар кайтадан тоифаланади. «Яшил» «кизил»га айланиши мумкин\n27.05.2020\tСиёсат Comments Off on Худудлар кайтадан тоифаланади. «Яшил» «кизил»га айланиши мумкин 246 Показы\nУзбекистон худудлари эпидемиологик вазиятга кура кайтадан тоифаланади, хозиргача «яшил» ва «сарик» хисобланган туман ёки шахарлар вазиятга караб «кизил» сифатида белгиланиши мумкин.\nУзбекистон Республикаси президенти раислигида 26 май куни инвестиция масалалари мухокамасига багишланган видеоселектор йигилиши аввалида мамлакатимизда коронавирус пандемиясига карши кураш борасида амалга оширилаётган ишлар хакида алохида тухталиб утилди.\n«Кейинги кунларда коронавирус билан касалланганлар сони республикамизда хам купайганлиги кайд этилмокда.\nАйтиш керакки, аксарият худуд ва корхона рахбарлари, фукароларимиз карантин чораларининг юмшатилганини «касаллик тугади» деб, нотугри кабул килмокдалар.\nБугунги кунда 40та туман (шахар) «кизил», 45таси «сарик» худуд сифатида колмокда. Энг ташвишлиси, утган 10 кунда ахоли уртасида касалланганлар сони хам ошиб бормокда. Жумладан, Навоийда 57та, Самаркандда 73та, Тошкент шахри ва Тошкент вилоятида 114та шундай холат аникланган.\nАйникса, бозорлар, савдо комплекслари, банкларда ижтимоий масофага амал килмаслик, куча-куйда тиббий никоб такмаслик, бемалол ва хотиржам булиб, уйларда турли тадбирлар утказиш холатлари купаймокда.\nБундай салбий холатлар касалликни аниклаш, олдини олиш ва даволаш учун килаётган барча харакатларимиз, бюджетдан олинаётган триллионлаб харажатларимиз натижадорлигини йукка чикариши мумкин.\nРеспублика комиссияси вилоят хокимлари билан бирга бир кун муддатда эпидемиологик вазият ёмонлашган худудларнинг тоифасини кайта куриб чиксин хамда карантин чораларини кучайтириш буйича таклиф киритсин», деган давлат рахбари.\nЭслатиб утамиз, Узбекистон худудлари эпидемиологик вазиятдан келиб чикиб 8 майдан эътиборан, «яшил», «сарик» ва «кизил» тоифаларга ажратиб чикилган эди.\n«Яшил», «кизил» ва «сарик» худудлар: Туманлар ва шахарлар буйича руйхат\n15 майдан барча тоифалардаги худудларда айрим карантин чекловлари янада юмшатилган.\n18 майдан «сарик» тоифадаги худудларда шахсий автотранспорт воситаларини стикерсиз соат 6:00 дан 22:00 гача бошкаришга, «яшил» худудларда эса умуман чекловсиз фойдаланишга рухсат берилган эди.\nАммо сунгги кунларда «яшил» ва «сарик» худудларда ахоли орасида касалланиш холатлари аникланмокда.\nНавоийда ахоли орасида коронавирусга чалиниш холатлари ортмокда. Вазирлик хушёрликка чакирди\n26 май куни соат 17:00 холатига кура, Узбекистонда коронавирус инфекциясидан зарарланиш билан боглик 3281та холат аникланган, беморларнинг 2627 нафари согайган, 13 нафар бемор касаллик асоратлари окибатида вафот этган.\nПред. Афгонистон кахрамони, этник узбеклар етакчиси ва эндиликда маршал. Абдулрашид Дустум ким?\nСледующая Тошкент вилояти шахар ва туманлари буйича «яшил», «кизил» ва «сарик» худудлар руйхати янгиланди


Моддият қалбимизни кўр қилмоқдами? Биз унутаётган тушунчалар...(фото) » Ўзбекистон янгиликлари – Zamin.uz\nМоддият қалбимизни кўр қилмоқдами? Биз унутаётган тушунчалар...(фото)\n29 март 2019, 21:11\nФото: «ИнформБюро»/Януш Корчак\nҚандай севиш керак болаларни...\nИккинчи жаҳон уруши даврида немислар учун яҳудийлар инсон саналмаган. Уларга ҳайвондан ҳам бешафқат муносабатда бўлишган. Болалар уйида ишлаган поляк ёзувчиси, педагог-тарбиячи Януш Корчак асирликда ҳам ҳар қанақасига тарбияланувчиларга ёрдам беришга ҳаракат қилган. Унинг тарбияланувчилари ўзларини ўзлари эплай олишган, ҳатто кийим-бош тикишган.\nВаршава геттоси — яҳудийларнинг барча ҳуқуқлари чекланган ҳолда сақланадиган жой. Януш Корчак шу ерда ҳам болаларга таълим-тарбия бериш билан шуғулланади. Атрофда ажал шамоли эсаётганини англаб, ҳеч бўлмаганида болаларнинг хотиржам ўлишлари учун муҳит яратишга ҳаракат қилади. Ўша пайтлари фашистлар геттода яшаётган яҳудийларни навбати билан отишни бошлайди. Буларнинг барчаси болалар кўз ўнгида содир этилиши жуда азобли ҳол бўлса-да, Януш Корчак уларга таълим-тарбия беришда давом этаверади.\n1942 йилнинг ёзида Корчакнинг етимларини депортация қилишга қарор қилишади. Депортацияки, ҳар ҳолда яхшироқ жойга эмас. Шунда Януш Корчак гетто раҳбарларини унинг «болалари» немислар учун ишлаши, яъни кийим тикиб бериши мумкинлигини айтади ва болаларни олиб қолишга эришади.\nЛекин барибир 1942 йилнинг 6 августида болалар уйининг 192 нафар тарбияланувчиси Треблинкага жўнатилади. Улар билан бирга Корчакнинг яқин дўсти Стефания ва яна 8 нафар катта ёшли одамлар ҳам бирга кетади. Януш Корчак машҳур, таниқли инсон бўлгани учун уни қутқариб қолишга кўпчилик ҳаракат қилади. Аммо у болалар билан бирга бўлиш учун ҳар қандай ёрдамни рад қилади.\nБолаларни вагонга чиқариш тугагач, унинг олдига немис офицери келади ва: «Қирол Матиуш»ни сиз ёзганмисиз, — деб сўрайди. — Мен бу китобни ўқиганман болалигимда. Жуда яхши китоб. Сиз озодсиз, деган гапни айтади.\n- Болалар лагерга кетади, сиз эса қолишингиз мумкин.\n- Бекорларни айтибсиз. Мен улар билан кетаман, ҳамма одамлар сиз ўйлаганчалик тубан эмас.\nФото: «ИнформБюро»/Януш Корчак ва унинг болалари\nПольшалик тарихчи Эммануэль Рингельблюм бу ҳақда шундай эсдаликларини қолдиради: «Буни мен ҳеч қачон унута олмайман. Болалар немис ёвузларига қарши исёнини бошларини баланд кўтарганча, шахдам қадамлар билан бир қаторга тўрт нафардан туриб вагонга чиқиб кетишда исботлашди. Корчак бўлса, уларнинг олдида энг кичик икки боланинг қўлидан ушлаганича бошини баланд кўтариб кетиб борарди. Уларни кўриб биздан сўрашди: «бу одам ким?». Мен кўз ёшларимни яшириш учун юзларимни беркитдим».\nЯнуш Корчак болалар билан Треблинка лагеридаги газ камерасида вафот этди. У газ камерасида ҳеч нарсадан хабари йўқ икки нафар болакайнинг қўлларидан ушлаганича, уларга эртак айтиб ўтирарди...\nФарзандларим ёш пайтида ёзувчининг «Как любить ребёнка» деган китобини ўқиган эдим. Биографиясида унинг уйланмагани ва фарзанди йўқлиги ёзилган. Бунга сабаб унинг отаси бир неча бор руҳий-асаб касалликлари шифохонасида даволанган. Януш Корчак бу руҳий хасталикнинг фарзандларида ҳам давом этиши мумкинлигини истамагани учун ҳам оила қурмайди! Гарчи ёшлигида қизларни жуда кўп марта севиб қолган бўлишига қарамай, бирорта аёлга севги изҳор қилмайди. Аммо умрини болаларга бағишлайди. Улар билан бирга газ камерасида жон беради.\n100 нафар боланинг отаси\nВьетнамда яшайдиган Тонг Фуок Фук баъзи бағритош оналардан кўра олижаноб чиқиб қолди. У ҳомиладор хотинини туғруқхонага олиб борганида қайғули ҳолатни кузатади. Жарроҳлик хонасига кирган аёллар кўзида ёш билан чақалоқсиз чиқиб келарди. У аёлларнинг ўз фарзандидан қандай қилиб шу тахлит воз кечиши мумкинлигини ва ҳатто инсондек қабрга қўйишни раво кўрмаслигини тушунмайди. Шунда гарчи маблағи ошиб-тошиб кетмаган, ўзи ночор аҳволда яшаётган бўлса-да, йиғиб юрган пулига Хот Том тоғидан ер сотиб олади ва аборт қилинган болаларни ўша ерга кўмади.\nТонг Фуок Фук\nУ бу қабристонни кўрган оналар балки фикридан қайтар, деган умидини сўндирмайди. Дастлабки икки йилда Тонг 10 000 нафар ҳомилани қабрга қўяди. Тез орада бу иши самара бера бошлайди. Унинг олдига иқтисодий шароити оғир бўлгани учун боласини ўлдирмоқчи бўлган биринчи аёл ташриф буюради ва фикридан қайтади, яъни Тонг у туққач боласини ўзига олади, кейин бошқа аёллар ҳам кетма-кет Тонгга мурожаат қилади.\nХуллас, Тонгнинг ҳозир 100 нафардан зиёд фарзанди бор. Агар дунёга келган боланинг онаси иқтисоди ёки вазият ўнглангач олиб кетаман деб келса, болани бериб юборади. Она излаб келмаса, гўдакни ўзига фарзандликка расмийлаштиради. Тонг Фуок Фук «Сўнгги нафасимгача бу ишимни давом эттираман», дейди.\nМаошини ўқувчиларига бўлиб берадиган ўқитувчи\nЯқинда дунё бўйлаб ажойиб хабар тарқалди. «Minbar.uz» сайти бу ҳақда «Қандай қилиб роҳиб дунёнинг энг яхши муаллимига айланди» сарлавҳали каттагина мақола тайёрлади. Мақолада таъкидланишича, БААда топширилган «Global Teacher Prize» — «Varkey» хайрия жамғармасининг йиллик мукофотини (бир миллион доллар) бу йил дунёнинг энг яхши муаллими сифатида Кениядаги ўрта мактабда дарс берувчи роҳиб Петер Табичи қўлга киритди.\n36 ёшдаги бу муаллим Кениянинг Пвани қишлоғидаги Керико ўрта мактабида ишлайди. Мактабда ҳар бир ўқитувчи 60-70 нафардан ўқувчини ўқитади. Болаларнинг кўпчилиги мактабга бир неча километр масофадан пиёда қатнайди. Петер ҳар ой маошининг 80 фоизини камбағал ўқувчилар ва қишлоқдаги қашшоқ оилаларга бўлиб беради.\nУнинг онаси ёшлигида вафот этган. Петернинг отаси ҳам муаллим бўлган, у ўғлига камтар, хушчақчақ, сахий ва тақводор бўлишни ўргатган.\n12 йилдан бери дарс бериб келаётган Табичининг тажрибалари шуни кўрсатадики, ўқитувчи ўқувчиларга фақат сабоқ бериб қолмасдан, уларга маслаҳат бериши, яқин дўстга айланиши, ўзаро ҳурмат, бировга дарддош бўлиш ҲИСсини ҳам тарбиялаши керак экан.\nМактабда, тасаввур қилаяпсизми, 4-8-синф ўқувчилари учун биттагина компьютер ва биргина проектор бўлиб, муаллим шундан унумли фойдаланишга ҳаракат қилади.\n«Global Teacher Prize»нинг шорт-листига киргани маълум бўлгач, Табичи агар миллион долларни ютиб олса, уни ҳам ўз мактаби ва жамоасига ҳадя қилишини айтади: «Мен пулни мактаб компьютер лабораториясини ривожлантиришга ва интернетга яхшироқ уланишига тикаман. Пулнинг бир қисмини истеъдодли, лекин муҳтож ўқувчиларни қўллашга, қишлоқда полизчиликни ривожлантириш ва қурғоқчиликка чидамли ўсимликларни етиштиришга сарфламоқчиман». Унинг айтишича, тўрт нафар ҳамкасби билан биргаликда иқтисоди оғир болаларга ҳам бепул сабоқ беришаркан.\nЎтган йили уларнинг мактаби ўқувчилари Кения фан ва техника ярмаркасида мамлакат миқёсидаги мусобақада биринчи ўринни олди. Математика жамоаси эса Аризонада ўтказиладиган INTEL-2019 халқаро илмий-техник ярмаркасида қатнашиш ҳуқуқини қўлга киритди...\nБиз унутаётган тушунчалар\nБизнинг фарзандларимизга, ўқитувчиларнинг ўқувчиларга бераётган таълим-тарбиясида, аввало, шахсий ўрнак етарли эмас. Яъни, болаларга юқоридаги — Януш Корчак, Петер Табичи ва Тонг Фоук Фукдек олижаноблик, фидойиликда ўрнак кўрсатолмаймиз. Ёшларга одоб-ахлоқдан сабоқ берамиз: «Ўзингдан катталарга жой бер», «қўлинг кўксингда салом бер», «ўзингдан катталарга гап қайтарма», деймизу, аммо олижаноблик, фидойилик нима — ҳеч тушунтирмаймиз. «Мен фарзандимга сен олижаноб инсон бўл, сен фидойи бўл деб ўргатаман» дея оласизми?\nОлижаноблик, фидойилик, инсонийлик нима деган саволни фарзандларингиз сизга берганми? Шахсий ҳаётингизда мана шундай фазилатлар билан ибрат бўла олганмисиз? Афсуски... Бировга зарарингиз тегмаётган, бировнинг дилини оғритмаётган, ҳалол ва меҳнаткаш бўлишингиз мумкин, аммо инсонийлик сифатларига шуларнинг ўзи етарлими?\nМенимча, бу сўзлар мактабларда ҳам ҳеч қачон ишлатилмайди. Кўпроқ мулозаматни ўргатамизу, инсонийлик фазилатлари эсдан чиқиб кетади. Мактабда ўқитувчи болани турткиласа ёки танбеҳ берса, кўпинча «ойлиги кам бўлгач уради-да», «ўқитувчиларга яхши ойлик берса ўзлари учун ўқитади», деган фикрларга дуч келамиз. Умуман, ҳар қандай соҳадаги масъулиятсизликни моддийликка боғлаймиз. Тарбияланмаган, сайқалланмаган ФИДОЙИЛИК, ОЛИЖАНОБЛИК каби инсоний фазилатларни моддийлик ниқоби билан қачонгача бекитамиз?..\nЯнгиликлар » Жамият » Моддият қалбимизни кўр қилмоқдами? Биз унутаётган тушунчалар...(фото)\n11:37 Тарбиячи боғча болаларига игна санчгани аниқланди\n09:29 Лола Каримованинг 14 йиллик хайрия ишлари\n17:29 Поляк гугурт чўпларидан диққатга сазовор жойларнинг аниқ нусхаларини яратмоқда


Узоқ кутилган муқаддас Рамазон ойи кириб келди. Бугун рўзадорлар таомномасида қандай маҳсулотлар бўлиши мақсадга мувофиқлигига тўхталамиз.\nРўза баҳор ва ёз ойларига тўғри келган пайтда ифтор билан саҳарликгача бўлган вақт оралиғи узоқ бўлмайди. Бу эса ифторликда қабул қилинган таомлар ошқозонда етарлича ҳазм бўлиши бироз мушкул дегани. Шунинг учун ифторликда имкон қадар енгилроқ таомлар тановвул қилиш мақсадга мувофиқ.\nСаҳарлик вужудингизни кундалик қувват билан таъминлайди. Шифокорлар саҳарликка мураккаб углеводли маҳсулотлар – дағал ундан тайёрланган нон, ёрмали шўрвалар, барра сабзавотлардан тайёрланган салатлар ва қуритилган меваларни истеъмол қилишни маслаҳат берадилар.\nГўштнинг фойдали хусусиятлари минераллар ва витаминларга бойлигида. Гўшт таркибида A, В, C, E витаминлари, шунингдек, кальций, фосфор, калий, натрий, магний, темир моддалари бўлиб, улар ортиқча клорияларни ёқиб, моддалар алмашинуви жараёнида қатнашади. Тиш, суяк ва мушак тўқималарини мустаҳкамлаб, қалқонсимон без фаолиятига ижобий таъсир кўрсатади.\nБалиқ юрак ва мияни ҳимояловчи омега-3 ёғ кислоталарига бой бўлиб, ҳар қандай парҳезда ўрнини ҳеч нарса боса олмайдиган маҳсулот. Кунига 80-90 грамми фойдали моддаларга тўйиш ва парҳез учун кифоя.\nСут юрак-қон томир тизимини мустаҳкамлашга кўмаклашади ва юрак хуружи ҳамда инсульт хавфини камайтиради. Сут шунингдек қон босимини пасайтиришга ёрдам беради, шунинг учун у гипертониядан азият чекувчи кишилар учун зарур. Сут маҳсулотида мавжуд моддалар ошқозон ва ичак шиллиқ қавати регенерация жараёнларида қатнашади, шу билан бир қаторда, жиғилдон қайнашидан халос қилади.\nЭрон хурмаси – қанд манбаи ҳисобланади, шунингдек унда клетчаткалар, углеводлар, калий ва магний ҳам жуда кўп.\nКунига бир ҳовуч ёнғоқ истеъмол қилсангиз, сиз асабийлашишдан холи бўласиз. Ундаги фойдали ёғ кислоталари организмдаги холестерин миқдорини камайтиради. Ёнғоқ таркибида тўйинмаган ёғ кислоталари, каротин, йод, калий, магний, темир моддаси, А1 ва Е витаминлари мавжуд.\nСаҳар ва ифтор дастурхони турли хил таомлар билан тўлдирилиши мумкин. Аммо уни нафақат мазали қилиш, балки организмингиз учун фойдали қилишни унутманг.\nНашр санаси: 13-04-2021


Тожикистон Мудофаа вазирлиги ўлган аскар учун атиги 635 доллар товон тўлайдиган бўлди\n"Дедовшчина" қурбонига айланган Фирдавс Раҳматов.\nДушанбе гарнизони ҳарбий суди Тожикистон Мудофаа вазирлиги зиммасига армияда ўлган аскар Фирдавс Раҳматовнинг оиласига маънавий зарар учун 5 минг сомоний миқдорида товон пули тўлаш мажбуриятини юклади. Бу сумма Тожикистон Миллий банкининг 5 август кунги курси билан ҳисобланганда 635 АҚШ долларига тўғри келади.\n5 август куни Душанбе гарнизони ҳарбий судида армияда нобуд бўлган аскар Фирдавс Раҳматовнинг ота-онаси берган даъво аризаси бўйича маҳкама якунига етди. Аскар Раҳматов 2015 йил 7 июнида ҳарбий низомга тўғри келмайдиган муносабат туфайли ҳаётдан кўз юмганди.\nШундан сўнг Фирдавс Раҳматовнинг ота-онаси Тожикистон Мудофаа вазирлигиданмаънавийзарар учун 238 минг 800 сомоний ёки 30 минг доллардан кўпроқ товон пули ундириб бериш талаби билан судга мурожаат қилган.\nЎлган аскар яқинларининг манфаатини судда Қийноқлар ва жазосизликка қарши фуқаровий жамият коалицияси адвокатлари ҳимоя қилганлар.\nРаҳматовларнинг адвокатларидан бири Дилафрўз Самадова маҳкамада “адолат қарор топмаган”и, “суд жабрланувчиларга тўлаб бериш учун арзимаган маблағ белгилаган”ини айтди. Адвокатнинг айтишича, даъвогарлар суд қароридан норози ва бу қарор устидан юқори инстанцияга шикоят аризаси билан мурожаат қилмоқчилар.\nТожикистон Мудофаа вазирлигининг Конибодом туманида жойлашган 04080-ҳарбий қисми аскари Фирдавс Раҳматов қуролли кучлар сафига 2015 йил 7 майида чақирилган ва орадан бир ой ўтгач ота-онасига унинг жасади қайтарилган.\nЎтган йилнинг октябрь ойида Сўғд гарнизони ҳарбий суди уч аскарни Фирдавс Раҳматовни калтаклаганликда айблаган. Бу калтаклаш оқибатида Раҳматовнинг жони узилган. Суд калтаклашда иштирок этган сержант Раббоний Сулаймоновни 18 йилга, сержант Комрон Раҳимовни 17,5 йилга ва сафдор Айём Назаровни 17 йилга озодликдан маҳрум қилиш ҳақида ҳукм чиқарган.\nБу воқеа ортидан Тожикистон Мудофаа вазирлиги Фирдавс Раҳматов хизмат ўтаган ҳарбий қисмдаги уч зобитни – полк, батально ва рота командирларини “ўз вазифасига совуққонлик билан ёндошгани туфайли” ишдан бўшатган.\nТожикистонда ҳарбийлар ҳуқуқларини ҳимоя қилиш билан шуғулланувчи “Фуқаровий эркинликлар офиси” ташкилоти маълумотларига кўра, 2014 йилдан шу кунгача мамлакат армиясида “дедовшчина”га оид 17 та ҳолат қайд этилган. Бу ҳодисаларнинг 8 таси ўлим билан тугаган.


Украиналик фермерлар картошкадан қанча даромад олишади? • EastFruit\nБош саҳифа › Янгиликлар › Украиналик фермерлар картошкадан қанча даромад олишади?\nУкраиналик фермерлар картошкадан қанча даромад олишади?\nМуаллиф: EastFruit 5 Окт 21 060\nКартошка жуда юқори рентабелликка эга бўлишига қарамай, уни етиштиришга йўналтирилган инвестицияларнинг реал рентабеллиги қарийб 30%ни ташкил қилади. Ушбу фикрни Украинада импорт қилинадиган ва етиштириладиган уруғлик картошка бозори етакчиларидан бири – «Агрико Украина» компанияси директори Николай Гордийчук Aggeek видеоблогида билдирди.\nКартошка етиштиришда қанча пул ишлаш мумкинлиги ва тизимли фойда олиш учун нима қилиш кераклиги ҳақида EastFruit материалида ўқинг.\nХўраки картошканинг 1 гектарига харажатлар ўртача 5,6 минг долларни, фойда – 1,9 минг долларни ташкил этади.\n«Картошка етиштириш – бу муваффақиятнинг атиги 50%и. Зеро, уни мавсум давомида энг мақбул нархларда сотиш учун тўғри сақлай билиш ҳам керак. Бундан ташқари, ишлаб чиқариш бўйича шерикларимиз мавсум давомида доимий равишда сифатли маҳсулот етказиб беришимизни исташади – буни, табиийки, замонавий омборсиз уддалаб бўлмайди. Бугунги кунда бизда сиғими 1200 тонналик омборхона мавжуд. Унинг қурилиши 500 минг долларга тушди”, дейди Николай Гордийчук.\nДастлаб корхонанинг 20 гектар майдонида уруғлик картошка етиштирилган. Бугунги кунда «Агрико Украина«да 200 гектарга яқин майдонни картошка экини эгаллаган.\n«Агрико Украина» директорининг сўзларига кўра, ҳозир картошка бозорида маданий навларга талаб ўсиб бормоқда. Улар истеъмолчилар томонидан белгиланади. «Агар илгари биз универсал навларни етиштирган бўлсак, бугун истеъмолчи қайнатиш, печда пишириш, фри тайёрлаш учун алоҳида-алоҳида навларни хоҳлайди. Табиийки, истеъмолчининг истакларини инобатга олган ҳолда HoReCа сегменти биздан шундай навларни сўраб мурожаат қилади”, дейди Николай Гордийчук.\nАгар 1 гектар хўраки картошкадан олинадиган даромад ҳақида гапирадиган бўлсак, Николай Гордийчукнинг сўзларига кўра, бу ўртача 50 минг грн ($1,9 минг)ни ташкил этади.\n“Картошка 1 гектар ердан даромад олиш нуқтаи-назаридан юқори маржинал экин ҳисобланади. Шу билан бирга, картошка етиштириш бизнеси жуда катта маблағ талаб қилади – 1 гектар хўраки картошкани етиштиришнинг ўртача қиймати 120-150 минг грн (4,5-5,6 минг доллар), уруғлик картошка етиштириш эса тахминан 250 минг грн / га (9,4 минг доллар)дир. Бунга уруғлик материал, технологиялар, ўғитлар ва йиғим-терим харажатлари киради. Масалан, картошкани сақлаш учун мўлжалланган бир дона қути тахминан 2 000 грн (75,25 доллар) туради. Бизнинг қумли тупроқларда ишлайдиган комбайнни таъмирлаш учун эса йиллик харажатлар 250-300 минг грн (9,4-11,3 минг доллар)ни ташкил қилади. Шундан келиб чиққан ҳолда капиталнинг рентабеллиги тахминан 30%га тенг, дейиш мумкин. Айнан шу боис, бугун катта ер банкига эга бўлган кўплаб компаниялар картошка бизнесидан воз кечиб, рентабеллиги 100%лик экинлар, масалан, соя етиштиришни йўлга қўйишди. Кўпинча, картошкачилик билан кичик ва ўрта фермерлар шуғулланади, улар учун картошка етиштириш ижтимоий компонентга эга”, дейди Николай Гордийчук.\n«Агрико Украина» директорининг сўзларига кўра, унинг компанияси ўз уруғлик картошкасини етказиб берувчи фермер хўжаликлари билан ишлайди. «Ва уларга нимани таклиф қилиш яхшироқ эканини тушуниш учун биз хўраки картошка сегментида ҳам ишлашга қарор қилдик. У бизнесимиз айланмасининг 10 фоизидан камроғини ташкил этади.\nБундан ташқари, сўнгги йилларда биз Metro Cash&Carry, Good Wine, WineTime тармоқлари билан ишлаяпмиз. Шу билан бирга, ёш картошкалар етказиб бермаймиз – бу бизнинг ниша эмас. Аниқ белгиланган мавсумда – сентябрдан апрель ойи охирига қадар ишлаймиз», дейди Николай Гордийчук.\nҚайта ишлаш сегменти ривожи ҳисобга олинган ҳолда Украинанинг уруғлик картошка бозори қайта шакллантирилади.\n«Агрико Украина» директорининг сўзларига кўра, уруғлик картошка бозори ривожининг асосий драйвери бу қайта ишлаш сегментидир. АҚШ ва Ғарбий Европа бозорларида картошканинг 90%и қайта ишланган ҳолда сотилади. “Украинада айни пайтда бунинг аксини кўриш мумкин. Келгусида эса Украина картошка бозори бутунлай қайта шакллантирилади. Ҳозирча қайта ишлаш сегменти бозорда ўз ўрнини секинлик билан эгаллаб бормоқда. Масалан, PepsiCo Украинада ишлай бошлагач, маҳаллий деҳқонлар учун йиллик ҳажми 50 минг тонналик бозор пайдо бўлди ва бу бозорнинг нархлари барқарор. Бироқ, бугунги кунда Украинада бирорта ҳам йирик ишлаб чиқарувчи, масалан, картошка фрисини тайёрлайдиган корхона йўқ. Ишончим комилки, унинг пайдо бўлиши – вақт масаласига боғлиқ. Ҳозирча картошка фрисининг барча ҳажми, хусусан, HoReCa сегменти учун Бельгия, Голландия ва Польшадан импорт қилинмоқда. Фри ишлаб чиқариш қувватлари Украинада ишга тушиши билан, ишончим комилки, бизнинг компания тегишли навларни етиштирмоқчи бўлган фермерлардан уруғлик картошка бўйича сўровлар қабул қилади».\nШу билан бирга, Николай Гордийчук фри ишлаб чиқариш жуда кўп энергия сарфланадиган жараён эканлигига эътибор қаратди.\n«Бугунги кунда Украинада энергиянинг нархи анча юқори. Иккинчидан – бу пулнинг қиймати. Картошка фри ишлаб чиқарувчи завод қурилишига тахминан 20 миллион евро сармоя киритиш керак. Шу боис, бугунги кунда Украинада Польша, Бельгия ёки Голландия корхоналари маҳсулотлари билан таннарх бўйича рақобатлашадиган маҳсулот ишлаб чиқариш деярли имконсиздир. Бундан ташқари, юқорида айтиб ўтилган импорт масштабида рақобатлаша оладиган завод йилига 40-50 минг тонна картошка фри ишлаб чиқариши керак. Украина бозорининг ички истеъмоли эса 16-20 минг тонна даражасидадир. Шунга кўра, фри ишлаб чиқариладиган заводни қуриш босқичидаёқ, маҳсулотни экспорт бозорларига сотиш ҳақида ўйлаш керак. Хуллас, биз шундай хулосага келишимиз мумкинки, Украинада бундай қайта ишлаш заводини қуришни фақат яхшигина савдо каналларига эга бўлган йирик халқаро компания амалга ошириши мумкин”, дейди Николай Гордийчук.\n«Агрико Украина» директорининг сўзларига кўра, Украинада картошкани қайта ишлаш сегментининг ривожланишига, шунингдек, бозор иштирокчилари ўртасида алоқа йўқлиги, айниқса, «фермер – воситачи – савдо тармоғи» занжирида бу яққол кўзга ташланади. «Менимча, энг яхшиси, «воситачи»нинг ушбу занжирдан чиқарилиши – бу ишлаб чиқарувчи ва чакана савдо тармоғи ўртасидаги ҳамкорликни яхшилашга ёрдам беради», дейди ишонч билан Николай Гордийчук.\nАгрико Украинакартошкакартошка фриқайта ишлашНиколай Гордийчуксақлашуруғлик картошкафойда


Шарқий Ҳалабда қолган жангариларнинг олиб чиқиб кетилиши шарти маълум қилинди\n08:18 / 19.12.2016 7829\nСурия ҳукуматини қўллаб-қувватловчи кучлар ва исёнчилар Ҳалабнинг шарқий қисмида қолган жангариларни олиб чиқиб кетиш бўйича келишувга келдилар. Бу ҳақда 18 декабрда Сурия давлат телестанцияси Al-Ihbaria маълум қилди, деб хабар бермоқда Reuters ахборот агентлиги.\nШаҳарнинг шарқий қисмидан эвакуация жангарилар томонидан Идлиб вилоятида эгаллаб олинган Ал-Фуа ва Кафрая аҳоли пунктларидан одамларни олиб чиқиб кетиш эвазига қайта бошланади. Келишув шартларига кўра, Ал-Фуа ва Кафраяни 1,2 минг киши тарк этгандан кейин, Ҳалабдан шунча одам олиб чиқилади. "Жангариларнинг бирор гуруҳи ва уларнинг оилалари Ал-Фуа ва Кафрая аҳолиси келмагунча бирор ҳаракатни бошламайди", деб айтилган хабарда.\nАйни вақтда жангарилар назоратида бўлган бу аҳоли пунктларида 20 мингга яқин одам бор.\n16 декабрда "Жибҳат Фатҳ аш-Шом" (аввалги номи "Жибҳат ан-Нусра") террорчилик гуруҳи жангарилари Ал-Фуа ва Кафраядан ярадорларнинг олиб чиқиб кетилишига рози бўлганди.\nШу куни аввалроқ суриялик айирмачилар шарқий Ҳалабнинг барча ҳудудлари озод қилинганини маълум қилишган. Бу ахборот Россиянинг қарама-қарши томонларни яраштириш марказида ҳам тасдиқланган. Шунингдек, Ҳалабнинг шарқий туманларидан жангарилар ва уларнинг оилаларининг олиб чиқиб кетилиши операцияси якунлангани маълум қилинган. Умумий ҳисобда жангарилар назорат қилган даҳалардан 9,5 минг киши, жумладан 4,5 минг жангари олиб чиқиб кетилган.\nСурия ҳукумати Ҳалабни қайта тиклашга киришди\nОАВ Сурия базаларига ҳужум ҳақида қўшимча маълумот берди\nСурия армиясининг Ҳалаб яқинидаги қурол омбори авиазарбадан сўнг ёниб кетган


Истиқлолнинг дастлабки кунларидан бошлаб юртимизда кекса авлод вакилларига алоҳида эҳтиром, ғамхўрлик кўрсатиб келинмоқда. Уларнинг сиҳат-саломатлигини мустаҳкамлашга, турмуш шароитиларини яхшилашга эътибор қаратилаётир. Фахрийлар ҳам жамоат ишларида, ёшлар таълим-тарбиясида, маҳалла ҳаётида фаол.\nХотира ва қадрлаш куни арафасида шаҳар, туманларда Президенти-мизнинг “Иккинчи жаҳон урушидаги ғалабанинг 65 йиллиги нишонланиши муносабати билан 1941-1945 йиллардаги уруш қатнашчилари ва ногиронларини мукофотлаш тўғрисида”ги Фармонига асосан юбилей медали ва пул мукофоти уруш фахрийларига тантанали равишда топширилмоқда.\n- Шунингдек, фахрийларимиз хонадонида бўлиб, уларни байрам билан қутламоқдамиз. Вилоятимизда истиқомат қилаётган уруш қатнашчиси ва ногиронларига Юртбошимиз Фармонига биноан юбилей медаллари, 200 минг сўм пул мукофоти топширилди, -дейди “Нуроний” жамғармаси вилоят бўлими кенгаши раиси Баҳодир Бобожонов.\nБайрам муносабати билан барча жойда уруш ва меҳнат фахрийлари билан учрашувлар давом этмоқда.


Синган тухум (фельетон) — manzur.uz\nМақолалар, интервьюлар, мулоҳаза, муносабат, таҳлил, назм\nСинган тухум (фельетон)\nБотирбой тушки овқатдан кейин ухлолмади. Тушликка зиғир ошидан тўйганича егани бир ёну, шу пайтда телефонининг тинмагани бир ён бўлди. Аслида, каратиндан ётган одам зерикади, қани телефон деган матоҳ тўхтовсиз сас бериб турса! Мулоқотдан вақт ўтганини билмайсан.\nmanzur.uz / 16.05.2020 190\nАммо, телефон қилганлар айтмиш ташвишлар, ҳали ҳамон ошқозонида ҳазм бўлмаётган зиғир оши азобидан ҳам ошиб тушди-да!\nГоҳ ўнг томони, гоҳ чап томони билан ётиб, кўзини юмай деганида илк қўнғироқ келди. Телефонни ёқинқирамай олиб, экранига кўз ташласа –ўғлидан! “Тинчликмикан, ишқилиб?”\nБотирбой телефонни қулоғига тутибоқ сўради:\n–Не гап, Собирбой?”\nЎғли озроқ жимлиқди, кейин бор гапни айтди:\n–Дада… бу машинамни олиб қўйишди. Дорихонага бораяпман, десам-да қулоқ солишмади. Шунга…\n–Ким олиб қўйди?\n–Қайси машинада юрувдинг?\nБотирбой ўрнидан туриб ўтирди. Овози зардалироқ эди:\n–Шу… шу неча марта айтаман сенларга, ҳозир замон нозик деб. Анов эски “Нексия”да кетсанг бўлардику!\nЎғлининг овозида аламзадалик сезилиб турарди:\n– Ким билибди, дада! Кеча ҳеч ким йўлимни тўсмаганди, шунга…\n–Ўзи не иш билан юрувдинг?”\n–Бир ўртоғим базага бориб келайлик девди…\nБотирбой энди тутоқди:\n–Ҳозир бировга яхшилик қиладиган вақтми?! База, деса югуриб кетаверасанми?\nЎғли бепарво жавоб қайтарди:\n– Юз минг сўм бераман, девди, шунга…\nБотирбойнинг жаҳли босилди. Бир зум индамай турдию сўнг ўғлига таскин оҳангида гапирди:\n–Майли, бирортасига айтарман. Битмайдиган иш борми?\nТелефонни ёстиғи тагига қўйиб, энди ётиб эди… шу муштдек матоҳ яна жиринглаб қолса бўладими! Телефонни ёқмайроқ олди, экранига қараб: “Иш бошқарувчи” деган ёзувни кўриб, чеҳрасига сал нур энди.\n–Ҳа, Карим! Нега гап?\nИш бошқарувчи Каим у ёқдан ташвишли овозда гапирарди:\n–Сиз айтган темир листларни келтиришди. Ҳужжатида тўрт минг икки юз метр деб ёзилган экан. Шу… хўжайин таъминотчиларга ишониб, бир пандимни еб ўтирибман…\n–Нима гап? Кам чиқдими?\n–Тўрт метр кам чиқди.\n–Нега уларнинг ёнида ўлчамадинглар?\n–Шошиб турган эканлар, яна участка нозири келиб қолиб, карантин вақтида бу не гап, демасин деб… ишонувдим…\nБотирбой дағдаға билан гапирдию телефонни ўчирди:\n– Ишонган бўлсанг, шу тўрт метр пулини маошингдан чегириб қоламан. Билдингми?!\nЯна ўринга чўзилди. Шу лаҳзада кўзи илиндию туш кўрса бўладими? Болалик вақтимиш, тенгқурлари билан ариқда сувга чўмилаётганмиш. Чўмилиб бўлиб, қирғоққа чиқай деса… кетидаги иштончаси йўқмиш. Уялганидан соҳилнинг саёзроқ жойида икки букилиб ўтирганмиш. Тенгқурлари кийиниб бўлиб “чиқ, кетамиз” дейишсада уятдан ўрнидан қўзғолмасмиш. Сўнг ноилож икки қўлини олдига тутиб, қирғоққа чиққан вақтда пахта ўтоқдан қайтаётган ёши каттароқ қўшни қизлар уни кўриб қолиб, ҳаммаси қўлларини бигиз қилганича кулишармиш.\nУ терлаб пишганича уйғониб кетди ва ҳушига келгач “ҳайрият тушим экан” деб қўйди.\nТавба, бирор эллик йил олдинги воқеа тушига кириб ўтирса! Ўшанда уйига боргани, онаси бечора сўкина-сўкина ундан бўшаган қоп матосидан кичкина иштонча тикиб берганди… Шундай замонлар эди, ойда бир марта қозонга гўшт тушса ҳақиқий байрамга айланарди.\nЭнди бошқа замонлар. Шаҳарга келиб ўқиди, қай идораларда ишлади, ниҳоят шу кичик корхонасини очиб, одамларга ўхшаб яшаётганига ўн йилдан ошди. Каттагина ишларга буюртма олганди, шу карантин ишнинг белига тепди-да! Бўлмаса… анов қурилаётган “Сити”дан квартира гаплашиб қўйувди…\nУйқуси қочди, аммо тургиси йўқ. Шу пайт сочлари тўзғиган хотини кириб, диван четига ўтирганча зорлана бошлади:\n–Шу карантини жонга тегди. На салонга бориш бор, на тўйларга юриш. Бир ойки шу аҳвол. Ўтган йили бу пайтда Қора денгиз бўйида мазза қилиб дам олаётгандим-а! Суриштириб кўринг, балки сизга йўқ деймишмас?”\n–Зерикиб кетдим, бирор денгиз бўйидаги оромгоҳга йўлланма топиб беринг!\nБотирбой ўрнидан туриб ўтирди, хотинига зарда қилмоқчи бўлдию унинг мунғайиб ўтиргани жадалидан қайтарди. Фақат:\n– Озгина сабр қилчи, кейин гаплашарман, – деб таскин берган бўлди. Хотини ҳақиқатдан зерикибди, шекилли, дийдиёсини яна бошлаганди… бахтига дарвозанинг қўнғироғи жиринглади. “Ким келди экан?”\nУ устига ҳаммомда киядиган халатини ташлаб, даҳлизга йўналаётаганда хотини эслатди:\n–Кечқурунга грилга иккита товуқ буюрдим. Биринчисига келинлар суюқроқ бир нима қилишар?\nБотирбой розилик бергандай бош чайқаб, йўл йўлакай шиппагини оёғига илиб, дарвозани очса… уч киши турибди. Ҳаммасининг юзида ниқоб, оппоқ махсус кийимда. Сал нарида турган “Дамас”нинг орқа очқичи кўтариб қўйилган. Шу лаҳзада икки кун олдин, ижтимоий ҳимояга муҳтожларга озиқ-овқат тарқатадиган марказга қўнғироқ қилгани ёдига тушди.\nСаломлашгач, узун бўйли йигит қўлидаги каттагина дафтарнинг бир варағини очиб:\n–Султонов Ботир сизмисиз? – деб сўради. Ботирбой “менман!” ишорасини бергач, икки қаватли ғиштин иморатга бир қарагач, эшик тепасидаги манзил белгисини ўқиди:\n– Тўғри! “Фаровонлик” кўча, тўртинчи уй. Мана сизга ўн саккиз турдаги маҳсулотлар. Олганингиз тўғрисида бу ерга имзо қўйсангиз.\nБотирбой келганларнинг иккиси уч қутини дарвоза тагига қўйгач, эринмай қутиларни очиб кўрди ва дафтарга имзо қўяётиб:\n–Ҳаммаси жойидами? Сизларга ишондим, – деди.\nКелганларнинг каттаси бўлган йигит дафтарини ёпаркан:\n– Ана, очинг, кўринг! Санаб олишингиз мумкин! –деди.\nБотирбой қутилардан бирини очган пайтда машинанинг қаттиқ сигналидан бошини кўтарди. Қараса… ўртанча ўғли қайдандир келган, оқ рангли “Малибу”дан тушаяпти. Машинасини гаражга қўймоқчию “Дамас”нинг йўлни тўсиб турганидан норози…\n“Дамас”дагилар кетгач, Ботирбой келинларини чақирди ва келтирилган нарсаларни кўриб, санаб олишни тайинлаб, ўзи ҳожатхона томонга йўналди…\nҚайтиб келиб ошхонага мўралади. Қараса… хотини келинларга зарда қилиб ётибди:\n–Обкелган матоҳларингдан ўргилдим! Булар одамни одам ўрнида кўришмайди. Барибир олаверади, деб ўйлашса керак-да!\nБотирбойни кўрган хотини эгилганча бир дона тухумни қўлига олиб, кўрсатди:\n– Буни қаранг, бир тухумнинг пачоғи чиққан. Саҳоқат деган шундай бўладими? Сизам кўрмай олавергансиз.\nБотирбой бир хотинига, бир синган тухумга қараркан “Инсофсизлар” деб қўйди…\nКарикатура муаллифи: Ҳусан Содиқов\nДиққат! Агар сиз сайтда хатоликларни аниқласангиз, уларни белгилаб Ctrl+Enterтугмасини босинг.\nKalit so`zlar: саҳоват, фельетон\n“Unutmoq osonmas sizlarni…”\nmanzur.uz / 21.12.2020 205\nЙўли топилди (фельетон)\nmanzur.uz / 18.12.2020 177\n«Кўзларингга мафтунман, эркам…»\nmanzur.uz / 18.10.2020 145\nБир сиқим хандон писта (ҳажвия)\nmanzur.uz / 25.09.2020 255\nБувим ёнидаги ёруғлик (қатра)\nmanzur.uz / 15.09.2020 197\nРўзада ошқозон шикастланмаслиги учун маслаҳатлар\nЎзбекистон Россиядан бешта электровоз сотиб олади\nAfsuski, 2020-yilda har qachongidan ham yoʻqotishlar, judoliklarga koʻp boʻldi. Kimdir yaqinidan, kimdir doʻstidan, kimdir ustozidan,\nCopyright © Барча ҳуқуқлар ҳимояланган


Оқ уй: АҚШ ва Россия ҳарбийлари Сурия бўйича биринчи маслаҳатлашувларни ўтказишди\nРоссия Мудофаа вазирлиги ва Пентагон бир соатга яқин Сурияда ихтилофлардан қочиш йўлларини видеоанжуман алоқа орқали муҳокама қилишди, деб маълум қилди матбуот-анжуманида Оқ уй матбуот котиби Жош Эрнест. Бу ҳақда РИА “Новости” ахборот агентлиги маълум қилди.\n“Бугун АҚШ Мудофаа вазирлиги расмий шахсларининг россиялик ҳамкасблари билан суҳбати бўлиб ўтди. Қўнғироқ бир соатга яқин видеоанжуман кўринишида давом этди”, деб айтди Эрнест.\nЭрнестнинг айтишича, суҳбатда АҚШдан Эштон Картернинг халқаро хавфсизлик масалалари бўйича ёрдамчиси Алиса Слаткен иштирок этди.\n“Суҳбат АҚШ ва Россия Суриядаги ихтилофларнинг олдини олиш бўйича қандай ҳамкорлик қилишларига бағишланди”, деб таъкидлаб ўтди Эрнест.\nАввалроқ АҚШ мудофаа вазири Эштон Картер АҚШ ва Россия ҳарбийлари ўртасида бўлиб ўтадиган музокараларда ахборот алмашув, АҚШ ҳарбийларининг хавфсизлиги ва АҚШнинг бу минтақадаги мудофаа сиёсатининг ўзгармаслиги муҳокама қилинишини айтган эди.


Ифторлик ўтказиш тақиқланган Тошкент масжидларида рўзадорларга сув, хурмо, сомса ва шунга ўхшаш енгил егуликлар икром қилинмоқда. Аммо, масжид ичида ифтор учун дастурхонлар ёзилмаётир. Ўзбекистон Мусулмонлари идораси масжидларда ифторлик ўтказишни "бидъат ва гигиенага зид" деб тақиқлаган.\nБир неча масжидда ифторда бўлган ва Озодликка бир неча сурат йўллаган пойтахтлик Тошбекка кўра, ифторликлар масжид қавми ва савобталаб кишилар томонидан тарқатилмоқда.\n- Асосан, сув ва хурмо, кейин савобталаб кишилар олиб келаётган сомса ва шунга ўхшаган егуликлар тарқатиляпти. Мен ўзим бир неча масжидда бўлдим - ҳеч бирида унақа оммавий ифторлик йўқ. Истовчиларга бир чеккада бурчакка қўйишяпти, олиб, бир четда оғиз очиб кетиляпти. Чунки, бу йил оғиз очар билан шом намозининг ораси жуда яқин, - дейди Тошбек.\nУнинг айтишича, масжидларда дастурхон ёзилаётгани йўқ ва айни пайтда Тошкентдаги умумий овқатланиш муассасаларида ифторликлар ўтказилаётгани йўқ.\nЎзбекистон мусулмонлари идораси бу йил ҳам масжидларда ифторликлар ўтказилмаслиги, умумий овқатланиш муассасаларида ҳам ифторлик уюштириш тақиқланганини билдирган.\nЎтган йили илк бор Тошкентда янги очилган «Минор» масждидида қарийб 500 киши йиғилган катта ифторлик берила бошлаган ва орадан икки кун ўтиб, тақиқланган эди.\nДиний идора буни диний жиҳатдан – бадъат, деб ҳисоблайди, иккинчи тарафдан, масжид одоби ва гигиена талабларига жавоб бермайдиган тадбир, деб баҳолайди.\n12 июнь куни Озодлик билан суҳбатлашган Тошбек бундай назоратни қисман қувватлашини билдириб ўтди:\n- Чунки, масжид намоз ўқиладиган жой, дастурхон ёзиб зиёфат қилинадиган жой эмас, деб биламан мен. Ҳозиргидай енгил ифторлик бўлса, шуни ўзи етади. Оғизни очволасиз, шом намозини ўқийсиз, кейин уйингизга бориб, бафуржа ифтор қилаверасиз. Агар одамларимиз қўйиб берса, буни ҳам кимўзар зиёфатбозликка айлантирворади. Шунинг учун тавсиявий кўринишдаги назоратнинг бўлгани яхши, деб биламан мен, - дейди Тошбек.\nҚуйида Тошбек билан суҳбатни тингланг:\nТошкент масжидларида "дастурхонсиз" енгил ифторликлар берилмоқда\nБу йилги Рамазоннинг 6 июндан бошланди ва бу ой арафасида Ўзбекистон Мусулмонлари идорасининг умумий овқатланиш муассасалари ва масжидларда ифтор ўтказишни тақиқлаш ҳақида ҳокимиятга тавсия бергани маълум бўлди.\nДиний идора раиси ўринбосари, шайх Абдулазиз Мансур: "Ҳокимият бизнинг тавсиямиз билан ресторан, кафеларда ифтор ўтказишни тақиқлаган. Бу давлатнинг сиёсати эмас", деб изоҳ берди.\nЎзбекистондаги умумий овқатланиш муассасаларида ифторликлар ўтказиш 2014-2015 йилдан бери кескин тақиқланганича қолмоқда.\nБу йил ҳам ўзбекистонлик мусулмонларга ифторликни ўз уйида оиласи ёки қариндош-уруғлари билан ихчам қилиб ўтказиш тавсия қилинган. Ифторлик бермоқчи бўлган шахслар маҳалла қўмиталарини огоҳлантириши ва улардан бир вакил иштирокида, имкон қадар, кичик жамоалар учун ифтор бериши мумкин. Уйда бўладиган ифторлик маросими учун 20 нафардан ортиқ меҳмон чақирмаслик айтилган.\nЎзбекистонда Рамазон ойида юқорида айтилгани каби, ифторликлар бўйича чекловлардан ташқари, Таровеҳ намозларини ҳам фақат рухсат берилган жоме масжидларида ўқиш мумкин, кичик масжидлар ва аҳоли уйларида жамоат бўлиб, Таровеҳ ўқиш тақиқланган.\nБундан ташқари, Рамазон ойи давомида 18 ёшга тўлмаганларнинг Таровеҳга қатнаши ҳам тақиқланган.\nИнсон ҳуқуқларини ҳимоя қилувчи фаоллар ва халқаро ташкилотлар бу амалиётни болалар ҳамда уларнинг қонуний вакиллари бўлган ота-оналарининг фуқаровий ва диний эркинликлари бузилиши сифатида қоралаб келадилар.


«Солиқ ва божхона хабарлари» газетасининг 2015 йил 9 июнь 23-сони - Gazeta.Norma.uz\n«Солиқ ва божхона хабарлари», №23, 2015й. 9 июнь\nҚонуннинг асосий принциплари электрон тижоратда тадбиркорлик фаолиятини амалга ошириш эркинлиги, шартномалар тузишнинг ихтиёрийлиги, унда иштирок этиш шарт-шароитларининг тенглиги, иштирокчиларнинг ҳуқуқлари ва қонуний манфаатлари ҳимоя қилинишини кўзда тутади.\nАкциядорлик жамиятларига қўйиладиган янгича талабларни амалиётга самарали татбиқ этиш учун уларни жорий этиш механизми пухта ишлаб чиқилиши мақсадга мувофиқдир.\n2014 йилда Марказнинг гинекология бўлими Инвестиция дастурига киритилиб, тубдан таъмирлаш ишлари олиб борилди. Таъмирлаш ишлари бошланишидан олдин ушбу бўлимда ишлайдиган 17 нафар ходим бошқа бўлимларга жойлаштирилди, 47 ходим иш ҳақи сақланмаган таътилга ўз хоҳишига кўра чиқариб юборилди. Назорат-тафтиш комиссияси текшируви жараёнида тубдан таъмирлаш ишлари вақтида Марказга хизмат кўрсатаётган ёрдамчи бўлимларда (дорихона, ошхона, бухгалтерия, реанимация, жарроҳлик бўлимлари) ишлаётган ходимлардан 17 нафари ҳам қисқартирилиши шарт эди деган талаб қўйилмоқда. Бундай талаб тўғрими?\nТўрт ой аввал ташкил этилган корхона тушум олмаяпти – ҳозирча фақат ишлаб чиқариш ва жорий харажатлар қилиняпти. Биз ЯСТ бўйича солиқ ҳисоботи топширишимиз керакми?\nКорхона ЯСТнинг энг кам миқдорини ҳисоблаётганда ер участкасининг умумий майдонини камайтириб, ундан ижарага берилаётган қисмини чиқариб ташлаши мумкинми? Бир неча юридик шахсларнинг ер участкасидан биргаликда фойдаланиши деганда нима тушунилади?\nБиз МЧЖ таркибидан чиқишимизда устав фондига қўйилган асосий воситадан ташқари унинг бошланғич қийматидаги фарқни пул кўринишида олиб чиқиб кетишимиз мумкинми? МЧЖ устав фондига қайтарилган улушлар ва жамғарилган фойда корхонамизда қандай солиқ мажбуриятларини юзага келтиради ва бу вазиятлар корхонамиз бухгалтерия ҳисобида қандай акс эттирилади?\nЭлектрон почта орқали жўнатиладиган электрон калитни божхонада расмийлаштириш керакми, ахир у физик товар эмас-ку? ЎзРда дастурий таъминотга электрон лицензияларнинг импорти қандай меъёрий-ҳуқуқий ҳужжатлар билан тартибга солинади ва кейинчалик реализация қилиш учун уларнинг келиб тушишини корхона балансида қандай қилиб тўғри акс эттириш мумкин?\nТегирмончилик корхонаси айрим ходимларининг аризасига кўра уларга иш ҳақини ун ва ишлаб чиқариш чиқиндилари билан беради. Натура билан ҳақ тўлаш ЯСТ тўланадиган реализация ҳисобланадими?\nМЧЖ 2014 йил 26 ноябрда рўйхатдан ўтказилган. У ВМнинг «Микрофирмалар ва кичик корхоналар томонидан ягона ижтимоий тўловни ҳисоблаш ва тўлаш тартиби тўғрисида»ги Қарорини (13.02.2015 йилдаги 26-сон) қайси ойдан қўллаш ҳуқуқига эга?\nМаҳсулот ишлаб чиқариш тугатилиши муносабати билан хом ашё қолдиғини ўз таннархида – 10 000 000 сўм – реализация қилмоқчимиз. Хом ашё таннархи бўйича реализация қилинганда солиқ солинадиган база юзага келадими? ЯСТни қандай суммадан тўлаш керак?\nКорхона кичик бизнес субъекти 2015 йил биринчи чорагида ишлаб чиқариш фаолияти юритилмаганлиги муносабати билан даромадларга эга бўлмади. «Камолот» жамғармаси билан шартнома тузилган. Биз унга қўшимча ҳисобланган ЯСТдан 8%лик ажратмалар қилишимиз керакми? Ёки улар ҳисоб-китоб (ЯСТ ҳисоб-китобининг 120-сатри) бўйича ҳисоблаб чиқарилган ЯСТ суммасидан қилиниши керакми?\n1-корхонанинг 2-корхонадан 5 000,0 минг сўм кредиторлик қарзи бор, лекин 1-корхонанинг 3-корхонадан 7 000,0 минг сўм дебиторлик ҳақдорлиги мавжуд. Ушбу ҳолда корхоналар ўртасида уч тарафлама шартнома тузилиб, ўзаро ҳисоб-китоб қилиш мумкинми ёки кредиторлик қарзини дебиторлик қарзи ундирилгандан кейин сўндириш керак бўладими?\nКорхонамизнинг асосий фаолияти хизмат кўрсатиш ҳисобланади. Республикамиз ҳудудларидаги яна 14 та алоҳида юридик шахсларнинг 100 фоизлик таъсисчисимиз. Таъсисчилигимиздаги корхоналарнинг ходимларини бизнинг корхонамиз ходимлари сонига қўшиб ҳисоблаши ва ишчилар сони ошгани учун умумбелгиланган солиқлар ҳисобланиши тўғрими? Бу бошқа корхоналарнинг тушумларини бизнинг тушумга қўшиб солиқ ҳисоблаш деб баҳоланмайдими?\nТашкилотимизнинг асосий фаолият тури – озиқ-овқат маҳсулотларининг чакана савдоси. Шунингдек улгуржи савдога лицензиямиз бор. 2015 йил 1 январдан улгуржи-чакана савдо ЯСТни 5%лик ставкада тўлаши боис, 1 ва 4%лик чакана савдо ставкалари ҳамда улгуржи савдо операциялари бўйича тўланадиган ЯСТга доир ҳисоботни қандай қилиб тўғри тўлдириш керак? Тоғли ва бориш қийин бўлган туманларда жойлашган савдо шохобчалари бўйича чакана савдога доир солиқ ставкаси пасайиш кучига эгами?\nБугунги кунда корхонамизнинг солиқлардан асосий қарзи ва пеня тўловлари мавжуд. Жорий йилнинг 1-чорагидаги фаолиятимиз бўйича ҚҚС, мол-мулк солиғи, ер солиғи, ЯИТ ва бюджетдан ташқари мақсадли жамғармаларга тўловлар ҳисобланди. Ҳозирда солиқ қарзини тўлаш бўйича тўлов топшириқномасига асосан банк ҳисобрақамимиз 2-сон картотекага қўйилган. Айни вақтда корхонамизнинг 22626 махсус ҳисобрақамида қурилиш материаллари, ёқилғи, транспорт харажатлари, темир йўл харажатларига мақсадли сарфланиши учун келиб тушган пул маблағлари мавжуд. Солиқ қарзини махсус ҳисобрақамимиздаги маблағ ҳисобидан тўлашни талаб қилиш тўғрими?\nРоссия Федерацияси Давлат думаси депутатлари мамлакатда транспорт солиғини батамом бекор қилишни назарда тутувчи қонун лойиҳасини тайёрладилар.\nЕвропа Иттифоқи билан Швейцария ўз фуқароларининг ҳисобварақлари тўғрисидаги ахборотларни автомат тарзда алмашиниш ҳақидаги келишувни имзоладилар. Мазкур ҳужжат 2018 йилдан эътиборан кучга киради ҳамда Швейцария кредит муассасаларининг Европа Иттифоқи резидентлари ҳисобварақларига тааллуқли банк сирига чек қўяди.\nБелоруссия Президенти «Ижтимоий боқимондаликнинг олдини олиш тўғрисида»ги декретни имзолади.\nМЧЖ 2014 йил IV чораги учун ягона ижтимоий тўлов ва бюджетдан ташқари Пенсия жамғармасига фуқароларнинг суғурта бадаллари тўланганлиги тўғрисидаги ҳисоботни тақдим этмаганлиги муносабати билан ДСИ 2015 йил мартда хўжалик судига унинг банклардаги ҳисобварақлари бўйича операцияларни тўхтатиб қўйиш тарзида ҳуқуқий таъсир кўрсатиш чораларини қўллаш тўғрисида ариза билан мурожаат қилди. Хўжалик суди аризани қондиришдан бош тортди, бироқ МЧЖдан давлат божини ундиришга қарор қилди. Бундай қарорга рози бўлмаган жавобгар апелляция шикояти берди.\n2015 йил 1 июлдан эътиборан Россия компаниялари бўлажак барча текширувларни интернетдаги махсус сайтдан, ягона реестрдан билиб олишлари мумкин.\nЗаводимиз учун Даниядан сут пастеризатори харид қилмоқчимиз. Аппаратни жисмоний шахс сотиб олади. Олиб киришда унинг учун ҚҚС тўлаш керакми?\nТуркиядан етказиб бериладиган янги ускунага бирор-бир тўловлар тўланадими? Ускунага экспорт декларациясини расмийлаштириш зарурми?\nУларнинг кечмиш ҳаёти ҳар ким ҳам бухгалтер бўлиши мумкинлигига жонли мисолдир. Энг асосийси, сабр-чидам ва меҳнат, зўр истак ва иштиёқ бўлса бас. Айниқса, иштиёқ-у ҳаракат қилишга ундовчи муҳим омилдир.\nМай ойининг охири ва июнда иссиқ ёз-саратон, айни бир пайтда ўрта таълим муассасаларида битирув имтиҳонлари, олий ўқув юртларига тест асосидаги кириш синовлари тайёргарлигининг қизғин дамлари бошланади.


Тиббиёт муассасида даволанаётган беморлар ҳамда тиббиёт ходимларидан COVID- 19 инфекцияси аниқланган. Марказда даволанаётган 67 нафар бемор бошқа жойга ўтказилган.\nТОШКЕНТ, 21 май — Sputnik. Республика шошилинч тиббий ёрдам илмий маркази Самарқанд филиалида даволанаётган беморлар ва тиббиёт ходимларидан COVID- 19 инфекцияси аниқланганлиги сабабли марказнинг фаолияти 19 майдан вақтинча тўхтатилди.\nСамарқанд вилоят соғлиқни сақлаш бошқармаси ахборот хизмати хабарига кўра, марказда даволанаётган 67 нафар беморлар Республика ихтисослаштирилган травматология ва ортопедия илмий амалий тиббий маркази Самарқанд филиалига ўтказилган.\nТошкентда яна бир оилавий поликлиника карантинга ёпилди\nШунингдек, марказ фаолияти қайта йўлга қўйгунига қадар вилоят аҳолисига қуйидаги шифохоналарда вақтинча шошилинч тиббий ёрдам кўрсатилади:\nБундан ташқари, вилоят кардиология диспансери, вилоят ногиронларни реаблитация қилиш ва протезлаш маркази ҳамда вилоят кўз касалликлари шифохонасида шаҳар аҳолиси орасида коронавирус инфекциясини юқтирган беморлар билан мулоқотда бўлганлар карантин назоратга олинган.\n15:07 01.06.2020 (Янгиланган 16:43 01.06.2020)\nМосквадаги Ўзбекистон элчихонаси 3 ойдан буён ҳар куни турар жойсиз қолган фуқароларни хостелга жойлаштириш, шароити оғир бўлган фуқароларга озиқ-овқат етказиб бериш билан шуғулланиб келмоқда.\nЖаҳон соғлиқни сақлаш ташкилоти бутун дунёда COVID-19 пандемиясини эълон қилганига ҳам яқинда 3 ой бўлади. Ўтган давр мобайнида коронавирус аслида ваҳима қилинганидек қўрқинчли эмаслиги, тахминан 55 % одамларда у енгил кўринишда кечиши, 16 % одамлар уни умуман сезмасдан ўтказиб юбориши аниқланди.\nЛекин эпидемия бошида вируснинг салбий оқибатлари ҳақидаги ваҳимали миш-мишлар эса кўплаб тарқалган, номаълум хавфдан сақланиш мақсадида давлатлар бирин кетин чегараларни ёпиб, авиақатновлар тўхтатилиб, шаҳарларда карантин эълон қилинган эди.\nБундай шароитда вақтинча чет даврларда бўлган фуқаролар ўз ватанига ўз уйига, қайтишни исташи табиий ҳол бўлса керак. Лекин чегаралар ёпилган парвозлар бекор қилинган бўлса нима қилиш керак?\nМаълумки, Россияда 2 000 000 га яқин Ўзбекистон фуқаролари бор. Москвадаги Ўзбекистон элчихонасида 21 киши ишлайди. Шу кунларда, Россиядаги Ўзбекистон элчихонаси оғир аҳволда қолган меҳнат мигрантлари учун ҳам ота, ҳам онага айланди, десак муболаға бўлмайди.\nЭлчихона ходимлари ҳар куни куни турар жойсиз қолган юзлаб фуқароларни хостел жойлаштириш, талаба ва яшаш шароити оғир бўлган бошқа минглаб фуқароларга озиқ-овқат етказиб бериш муаммолари билан шуғулланиб келмоқда.\nУндан ташқари, ҳар куни юзлаб фуқаролар Ўзбекистонга тезкор қайтиши керак бўлган оғир касал, ногирон, қария ва ҳомиладор аёллар мурожаат қилишмоқда.\nЭлчихона маълумотига кўра, қария, ногирон, ҳомиладор ва кўп болали оилалар аслида 400 кишига яқин, лекин "мени тезда жўнатинг мен касалман. Мен ҳомиладорман" ва ҳоказо деб келиб тушаётган аризалар бир неча ўн мингдан ортиқ... Шу сабабли ҳақиқий кетишга муҳтож кишилар ажратиб олиш учун жуда кўп вақт керак бўлмоқда.\nЯхшиямки, пандемия кунларида бефарқ бўлмаган фуқаролар кўнгилли равишда элчихонага ёрдамга келишди. Улар иштирокида элчихона ҳузурида Жамоатчилик кенгаши ташкил этилиб, Ўзбекистонга тезкор қайтиши керак бўлган фуқаролар рўйхатини саралашда кўмак бермоқда.\nЖамоатчилик кенгаши элчихона ходимлари ва кўнгилли фуқаролар, шифокор ва ижтимоий соҳа ходимидан иборат бўлиб, жами 8-10 кишидан иборат. Унинг фаолияти асосан Ўзбекистонга кетиш истагида элчихонага келиб тушаётган аризаларни кўриб чиқиш ҳамда улардан энг зарурларини ажратиб олишдан иборат.\nКатта стол, унинг устида бир неча мингдан ортиқ аризалар. Ҳар бир аризада паспорт нусхаси ва нима учун тез муддатда Ўзбекистонга қайтиши кераклиги асосланган ҳужжатлардан иборат. Кенгаш ходимлари ушбу ҳужжатларни бирма-бир кўриб чиқиб, улардан ҳақиқатда кетиши зарур булганларини ажратиб олиши керак.\nКенгаш фаолиятида энг мураккаби ҳам ана шу. Чунки ҳақиқатдан Ўзбекистонга қайтиши зарур бўлган фуқаролар билан бирга турли сабабларни важ қилиб, Ўзбекистонга қайтиш истагида бўлганлар ҳам жуда кўп. Аниқроғи, аризаларнинг аксарияти ана шундай деса ҳам бўлади.\nЭслатиб ўтамиз, айни дамда Ўзбекистонга оғир касал, 7 ойдан ортиқ ҳомиласи бўлган, ногирон, кекса ва ёш болалари аёллар жўнатилмоқда. Лекин аризаларнинг аксарияти кўринишидан соғлом, ёши ҳам кексаймаган, хуллас Ўзбекистонга кетиш сабаби ҳам яққол кўриниб турмайдиган фуқаролардан келиб тушган.\nКенгаш аъзоларидан бири бўлган Умид исмли ёш йигит аллақачон бундай аризаларни бир қарашда ажратадиган бўлиб қолган.\nНавбатдаги аризани қўлга оларкан уни синчиклаб ўқий бошлайди. Ўрта ёшли амаки, Россияга ишлаш мақсадида келган, ошқозон ости бези оғриши ҳақида тиббий маълумотнома бириктирилган. Унда касаллик сурункали экани қайд этилган. Демак, тезда жўнатишга асос йўқ. Маълумотнома шифокор томонидан қўшимча текшириш керак.\nЯна бир ариза, ёш аёл киши томонидан юборилган. У киши 3 йил олдин касалхонадан берилган тиббий маълумотномани архивдан олиб юборибдилар. Бу маълумотноманинг ҳозирги вазиятга нима алоқаси бор экан. Бу ариза ҳам қўшимча текширишга қолдирилади.\nУчинчи ариза, ёш йигит, реанимацияда ётибман деб ёзган. Ҳақиқатдан ҳам касалхонада капельница остида тушган сурати бор. Лекин суратнинг санаси кўрсатилмаган, ҳеч қандай тиббий ҳужжат ҳам тақдим этилмаган, реанимацияга тушиш сабаби ҳам кўрсатилмаган. Бунга қўшимча қўнғироқ қилиш керак. Аризаси алоҳида олиб қўйилди.\nДомодедово аэропортида ўзбекистонликлар бўлмаган - элчихона\nЯна бир ариза - ёши 60 дан ошган амаки, Афғон уруши фахрийси экан. Тегишли ҳужжат ҳам илова қилинган, яраланиш оқибатида 2 гуруҳ ногиронлиги ҳам бор экан. Бу кишини рўйхатга қўшса бўлади. Ҳам ёши, ҳам ногиронлиги бор.\nБешинчи ариза – ёш йигит паспорт нусхаси ва Ўзбекистондан бир неча кун олдин берилган ўлим тўғрисида гувоҳнома нусхаси. Отаси вафот этгани туфайли уйга кетиш керак. Буни ҳам рўйхатга қўшамиз, илож йўқ.\nЯхшиям, Жамоатчилик кенгаши сафида профессионал шифокор бор. Унинг ёрдамида рентген ва УЗИ суратларини диагнозга мослигини, шифокор ташхисларини ҳақиқийлигини, касаллик оғирми ёки енгилми – шуларнинг барчасини тезда аниқлаш мумкин.\nШу тариқа навбатдаги чартер парвозга рўйхат шаклланади ва охир оқибат самолётга 82 та яшаш шароити оғир бўлган ёш болали оилалар, 38 нафар ҳомиладор ва ёш болали аёллар, 43 нафар ҳомиладор аёллар, 19 нафар оғир касаллар, 16 нафар қариялар киритилди.\nРўйхат тўлиқ шаклланиб бўлганидан вақт ярим тундан ошган эди. Энди уйга тарқалса ҳам бўлади. Эртага эрталабдан рўйхатга киритилган фуқароларга бирма-бир қўнғироқ қилиб қачон аэропортга келиш кераклиги, чипта нархи ва бошқа маълумотларни айтамиз.\nПандемия туфайли парвозлар бекор қилинган дастлабки кунлар эди. Внуково аэропортида 200га яқин фуқаро Шереметьево аэропортида 60 киши қолиб кетди. Ундан ташқари яқин 3-4 кун ичида парвоз қилиши керак бўлган фуқаролар орасида бир неча киши турар жойсиз қолган эди.\nБундай вазиятда, элчихона уйсиз қолган фуқароларни муаммосини ҳал қилиши керак эди. Парвозлар қайта тикланиб, фуқароларни Ўзбекистонга жўнатиш имконияти пайдо бўлганига қадар, элчихона хостел топиб, у ерда фуқароларни жойлаштирди. Ундан ташқари ҳомийлар ёрдами билан хостелда қолган фуқароларни 2-3 маҳал иссиқ овқат билан таъминлашни бошлади.\nАйтиш жоизки, хостелда туришга мажбур бўлган фуқаролар дастлаб 40 киши бўлган бўлса, бугунги кунда уларнинг сони 150 кишидан ошган. Бошида ҳақиқатдан учиб кетиши керан бўлган фуқаролар бўлса, кейин элчихонага келиб “мен турар жойсиз қолдим, Ўзбекистонга кетишим керак” деган фуқаролар орасида, аслида турар жойи бўлган, лекин “хостелда турсам тезроқ жўнатишади” қабилида режа тузган кишилар ҳам бўлган.\nЛекин кунлар ўтаверган хостелдагилар эса ҳеч қаерга жўнатилмаган. Чунки парвоздаги ўринлар дастлаб қария, ногирон, кекса, ҳомиладор ва ёш болали аёлларга берилган. Шунда, бир неча кундан бери хостелда турган, ёш, соғлом фуқаролар хостелга янги олиб келинган касал ва ҳомиладор фуқароларга тажовуз қилиб, “сен нега бу ерга келдинг, сен келмасанг мени жўнатишарди” қабилида тажовузлар ҳам уюштирилган.\nАна шундай можаролар юз берганидан сўнг элчихона ходимлари хостелга бориб фуқароларга “хостелда яшаш биринчи бўлиб учиб кетиш кафолатини бермайди” деб қайтадан тушунтирган. Шундан сўнг 16 киши ўзи меҳмонхонани тарк этган.\nПандемия шароитида, қисқа муддат ичида “Меҳр” фонди фаолиятини ташкил қилиб, мигрантларга амалий ёрдам беришни бошлаган бизнесмен Алишер Усмоновнинг ёрдам жуда катта, албатта.\nРоссияда "Меҳр" фонди иш бошлади\nШу билан бирга, пандемия туфайли турли муаммолар бошланган илк кунларда Ўзбекистон элчихонасига Москвадан, Россия ва дунёнинг турли бурчакларидан тадбиркорлар ва оддий фуқаролар қўнғироқ қилиб ўз ёрдамларини таклиф қилишган. Бу элчихона учун ҳам кутилмаган ҳол бўлган. Бу борада, айниқса, Москвада фаолият юритаётган Ўзбекистон билан боғлиқ бўлган тадбиркорларнинг ёрдами жуда қўл келган.\nМосквадаги 30дан ортиқ ўзбек ресторан, ошхона ва кафелари коронавирус пандемияси бошланганидан сўнг ўз ташаббуси билан аэропортда қолиб кетган, хостелда яшаётган ва бошқа муҳтож мигрантларга кунига 2-3 маҳал овқат етказиб беришни бошлаган ва шу кунга қадар давом эттирмоқда.\nБошқа тадбиркорлар “Раҳмат” акцияси доирасида талаба ва карантинда бўлган фуқароларга тайёр овқат етказиб бериш билан шуғулланишмоқда.\nЯна бир тадбиркорлар элчихонадаги кол-центр учун керакли аспоб-ускуналар олиб келди. Исмини ошкор қилишни истамаган тадбиркор, 2та ноутбук, принтер, роутер ва чекланмаган миқдорда қўнғироқлар амалга ошириш имкони бўлган сим карталар ва бошқа ускуналар олиб келган эди.\nВатандошлар ва Ўзбекистон билан боғлиқ тадбиркорларнинг улкан кўмаги эвазига Ўзбекистон элчихонаси пандемия шароитида иш жойини, турар жойини йўқотиб Ўзбекистонга қайта олмаётган фуқароларни турар жой билан таъминлаш ва уларни кунига 2 маҳал иссиқ овқат етказиб беришга имкон пайдо бўлди.\nУндан ташқари ётохонада қолган юзлаб талабалар, коронавируснинг енгил кўринишидан уйида даволанаётганлар ўнлаб фуқаролар, яшашга маблағсиз қолган бир неча оилаларга озиқ-овқат етказиб бериш имкони пайдо бўлди.\n“Биз, турар жойи бўлмаган, овқатланишга пули бўлмаса, ҳар қандай Ўзбекистон фуқаросини қабул қилишга тайёрмиз”, - дейди элчихона вакили.\nШунингдек, Ўзбекистон элчихонаси Внуково аэропорти раҳбаритятига миннатдорлик билдиришди. Парвозлар бекор қилиниб меҳнат мигрантлари 3-4 кун давомида аэропорт ичида қолиб кетишга мажбур бўлган улар, имкон қадар ёрдам беришга, мигрантлар учун алоҳида хона ажратишга ҳаракат қилишган. Ҳеч кимни кўчага ҳайдамаган.\n“Внуково”да қолиб кетган фуқароларга вақтинча яшаш жойи таклиф қилинди\nПандемия бошланиш кунларида Шереметьево аэропортининг транзит ҳудудида ҳам 60 нафар Ўзбекистон фуқаролари қолиб кетган эди. Уларни навбатдаги парвозга жойлаштириш учун бир неча кун давомида кутишга тўғри келди. Ўшандан аэропортнинг транзит ҳудудида жойлашган “Узбечка” кафеси ҳам мигрантларни овқатлантиришда катта ёрдам кўрсатди. Улар ҳомийлар ажратган пулдан ортиқ даражада мигрантларга иссиқ овқат тайёрлаб беришган. Шунингдек, Шереметьево аэропорти ҳамда “Аэрофлот” компанияси раҳбарияти транзит ҳудудда қолиб кетган мигрантларни олиб чиқиб кетишда ўз ҳиссасини қўшган.\nЭлчихона ходимлари пандемия шароитида Москва шаҳридаги ва аэропортлардаги полиция ходимларининг ҳаракатларини ҳам алоҳиди қайд этиб ўтишди. Улар айтишига қараганда Россия ҳуқуқни сақлаш органлари ходимлари ҳар қандай вазиятда фақат қонун доирасида, юқори профессионал даражада ҳаракат қилишган.\nМени тезроқ уйга жўнатинг...\n“Менда коронавирус тасдиқланди, мени тезроқ уйга жўнатинг – мана справка... ” Элчихонага мана шундай фуқаролар ҳам мурожаат қилишмоқда.\nЮзи қизарган, тез-тез йўталиб тураётган, тана ҳарорати ошгани яққол билниб турадиган фуқаролар ҳам элчихонага келиб, "мени тезроқ жўнатинг" деб мурожаат қилишмоқда. Ваҳоланки, улар аллақачон касалликка чалинган ва уйдан ташқарига чиқиши мумкин эмас. Уйидан чиқиб бошқаларга касаллик юқтиргани учун Россия қонунчилигига кўра улар жиноий жавобгарликка тортилиши мумкин...\nАфсуски бу фуқаролар нафақат ўзларини, балки бошқалар умрини ҳам қадрламайди. Элчихонага келиб, ўнлаб фуқаролар билан бирга навбатда туриб, ичкарида ходимлар билан мулоқотда бўлиб ... Ва охир оқибат минг марта айтилган гапни эшитиб қайтишади. ..\nАна шундай фуқаролар туфайли шу кунларда юзлаб кишиларга ёрдам бераётган элчихона ходимларининг ярмидан кўпи касалликка чалиниб, карантинга олинишга мажбур бўлишди. Агар бутун элчихона касал бўлганида нима бўларди? Ёрдамга муҳтож одамлар кўчада ухлармиди? Ким уларни хостелга жойлаштирар эди? Ким уларни иссиқ овқат билан таъминлар эди?\nКасал бўлидингми - уйдан чиқма! Чунки, сенга ҳеч нарса қилмаса ҳам ёши катталар, диабет, юрак хуружи, сурункали ўпка касалларга коронавирус юқтирсанг улар вафот этиши мумкин!\nШуниси аниқ-ки – одатда касал, ёки ногирон киши бошқа юртга ишлаш учун бормайди. Соғлом, куч-қувватга тўлган фуқаролар ишлаш учун келади. Лекин, элчихона ҳар куни юзлаб касал ва ногирон Ўзбекистонга “срочно қайтиши керак” бўлган фуқаролар мурожаат қилмоқда. Ким ошқозон ости безини эски касали важ қилиб, яна бирининг эсига бўйракдаги тош тушган, бошқасида геморрой...\n- Барчани олиб чиқиб кетамиз ҳеч ким қолмайди, фақат сабр қилинг, аввал ногиронлар, қариялар, ҳомиладор ва касаллар шунингдек ёш болали оилалар олиб чиқилади, - дейди элчихона биринчи котиби Темурбек Шамсибоев.\nҚийналганларга ёрдам берамиз, уйсиз қолганларни хостелга жойлаштирамиз, лекин ҳаммани тезда олиб кетишнинг иложи йўқ. Чунки Ўзбекистонга боргандан кейин 2 ҳафта карантинда қолиш керак, карантин шаҳарчасида эса жойлар чекланган, деб тушунтиради Ўзбекистон элчихонаси вакили.